Uživamo u kratkotrajnom osveženju\n03.07.2021. - 14:35h Autor: Kurir\nPredstoji nam vikend sa veoma prijatnim temperaturama, a od sredine sledeće nedelje ponovo veoma toplo, najavio je meteorolog Đorđe Đurić.\n"Posle veoma visokih temperatura, Srbija je od juče pod uticajem svežeg vazduha, a temperature su niže za više od 10 stepeni u odnosu na prethodni toplotni talas. Znači temperature su ispod 30 i konačno je prekinuta serija tropskih noći jer su minimalne temperature opale ispod 20, pa su noći mnogo prijatnije", napisao je Đurić na Fejsbuku.\nInače, kako dodaje "ovo osveženje je povezano sa hladnim frontom, koji je pre dva dana uslovio svežiju vazdušnu masu sa severozapada, a takođe je uslovio i lokalne pljuskove sa grmljavinom, ponegde i jaku grmljavinu sa gradom."\nU Srbiji se do kraja dana očekuje promenljivo oblačno vreme, ponegde na severoistoku sa slabom i kratkotrajnom kišom.\n"Duvaće pojačan severozapadni vetar. Maksimalna temperatura biće od 24 do 28, u Beogradu do 26 stepeni", napisao je Đurić.\nI sutra promenljivo\nU nedelju nakon prijatnog jutra biće umereno oblačno tokom dana, uz promenu sunčanih i oblačnih intervala.\n"Jutarnja temperatura od 11, na jugoistoku do 19 stepeni u severnoj Srbiji, u Beogradu do 18. Maksimalna dnevna od 27, u Beogradu do 29 stepeni, koje su takođe prosečne maksimalne temperature za ovo doba godine", najavio je Đurić.\nPočetak nedelje sa pljuskovima pa opet više od 35 stepeni\n"U ponedeljak promenljivo oblačno, ponegde sa lokalnim pljuskovima i grmljavinom. Maksimalna temperatura od 25 do 30 stepeni, u Beogradu do 27. U utorak pretežno sunčano i toplije, tokom dana uz razvoj oblačnosti. Duvaće pojačan severozapadni vetar. Maksimalna temperatura od 29 do 33, u Beogradu do 31 stepen", objavio je meteorolog.\nKako je objasnio "zbog aukcije veoma tople vazdušne mase iz severne Afrike pod uticajem grebena, opet će biti sunčano i toplo, sa maksimalnim temperaturama u većini površina oko 35, negde više od 35 stepeni, a u Beogradu se ponovo očekuju tropske noći, tako da minimalne temperature neće pasti ispod 20 ni tokom noći.\nVremenska prognozameteorolog Đorđe Đurićtropske temperature


Nacionalna avio-kompanija Er Srbija najavila je danas da planira da od 18. juna ove godine uvede letove izmedju Beograda i Sankt Peterburga, drugog po veličini grada u Rusiji.\n“Nakon dobijanja odobrenja od vlasti, ovaj direktan let će se obavljati svakog utorka, četvrtka i subote\navionom Erbas A319, koji ima osam sedišta u biznis klasi i 120 u ekonomskoj klasi”, navodi se u saopštenju.\nPutnici mogu izvršiti rezervacije za letove izmedju Beograda i Sankt Peterburga preko sajta Er Srbije (airserbia.com), po ceni od 232 evra u ekonomskoj i 1.303 evra u biznis klasi, sa uračunatim taksama i naknadama.\nGeneralni direktor Er Srbije Dane Kondić izjavio je da će novi letovi će imati nedeljni kapacitet od 768 sedišta, što će omogućiti da se zadovolji tražnja za putovanjima izmedju Beograda i Sankt Peterburga, a doprineće i unapredjenju trgovinskih tokova.\nKondić je ocenio i da ova linija predstavlja odličnu mogućnost da se učvrste veze u oblastima trgovine i turizma, navodeći da je gotovo 42.000 ruskih turista posetilo Srbiju u 2015. godini, a procenjuje se da je vrednost ukupne trgovinske razmene izmedju dve država tokom prošle godine iznosila gotovo 2,5 milijardi dolara.\nEr Srbija ima ugovor sa avio-kompanijom Aeroflot, ruskim nacionalnim avio-prevoznikom, koji podrazumeva kod-šer saradnju na letovima izmedju Moskve, do koje Er Srbija tokom letnje sezone obavlja dva leta dnevno, i gradova Kazan, Krasnodar, Samara, Soči i Sankt Peterburg.


FOTO: Prekrečen 'kural 5.0' i postavljene kamere\nIzvor: Radio 021, 16.Jan.2020, 14:47\n"Kural 5.0", koji se pre nekoliko dana pojavio na muralu "Srpska Atina" na uglu Trga republike i Gimnazijske, ponovo je prekrečen, a ovog puta su postavljene i kamere, najverovatnije sa namerom da se sazna ko to uporno crta penis na fasadi na kojoj se nekada nalazio mural francuskog umetnika Remeda.\nSa zida preko puta Vladičanskog dvora, na kojem nalazio mural "Jedina istina", nekada je prolaznike posmatralo "svevideće oko". Tako će biti i od sada, s obzirom na to da su na muralu >> Pročitaj celu vest na sajtu Radio 021 << "Srpska Atina" postavljene dve kamere.\nUz novu instalaciju na zidu na uglu Dunavske i Trga repulike, na kojem od prošle jeseni stoji "Srpska Atina", uklonjen je takozvani "kural" - grafit u obliku penisa. Kural je već pet puta brisan sa ove zgrade otkad su nepoznate osobe, uz pomoć mehanizacije, neočekivano i na nezadovoljstvo brojnih Novosađana, prekrečili "Jedinu istinu" francuskog umetnika Gijoma Remeda.\nU Udruženju građana "Bute dobri", koje je organizovalo oslikavanje murala "Srpska Atina", kažu za 021.rs da oni nisu postavili kamere, ali da je ideja za to "generalno potekla od njih".\n"Nama je bezveze da to prepravljamo svake dve-tri nedelje. Nadamo se da će prestati to uništavanje murala. To crtanje polnih organa po gradskim fasadama jeste nešto protiv čega se borimo kao udruženje, jer propagiramo lepo ponašanje, kulturu...", kaže predsednik udruženja Dane Basta.\nKural se prvi put pojavio u martu 2017. godine, a nastavilo se sve do danas, bez ikakve naznake ko bi mogao da bude crtač kurala. Međutim, jasno je da se radi o reakciji na prekrečavanje "Jedine istine", jer je i dalje nepoznato ko je naložio i ko je odlučio da ovaj mural bude prekrečen.\nNasuprot tome, na sivom zidu prošle godine oslikana je "Srpska Atina". Mural koji prikazuje Đuru Jakšića, Svetozara Miletića, Jovana Jovanovića, Mariju Trandafil, Milicu Stojadinović Srpkinju, Lazu Kostića i Kostu Trifkovića, oslikan je na jesen, a javnost se podelila u vezi sa tim da li je muralu mesto na ovom zidu, čime je ponovo aktuelizovana priča sa "kuralom" i prekrečavanjem "Jedine istine".\nReakcije je izazvalo i to što je gradska komisija osporila samu umetničku vrednost i lokaciju murala, uz stav da je bolja lokacija Njegoševa ulica, te da bi mural morao da bude moderniji.


Konkurs za naučno-istraživačke projekte studenata "Start-up Science" - Društvo - Dnevni list Danas\nPočetna » Društvo » Konkurs za naučno-istraživačke projekte studenata „Start-up Science“\nKonkurs za naučno-istraživačke projekte studenata „Start-up Science“\nNemačka hemijska kompanija BASF, pod pokroviteljstvom Kabineta ministra zaduženog za inovacije i tehnološki razvoj, raspisala je konkurs „Start-up Science“ za naučno-istraživačke projekte studenata prirodnih nauka svih godina osnovnih, master, doktorskih i specijalističkih studija.\n0Piše: FoNet 06. septembra 2018. 14.03\nFoto: Pixbay / StartupStockPhotos\nZa potrebe finansiranja projekata BASF je izdvojio 875.000 dinara, a osnovni uslov za učešće je da prijavljeni projekti doprinose rešavaju nekih od problema održivog razvoja, odnosno unapređuju postojeća rešenja, navodi se u sopštenju kompanije.\nDirektor kompanije BASF u Srbiji, Hrvatskoj i Sloveniji Simon Franko naglasio je da pažnju svuda u svetu zaokupljaju energetska efikasnost, mogućnosti za reciklažu različitih materijala, pijaća voda, čist vazduh, pronalaženje alternative za neobnovljive prirodne resurse.\nMeđutim, kako je dodao, nedostatak kapitala čest je razlog zbog kog inovatori ne uspevaju da objave svoje patente, naučnici ne dovrše svoje radove, a dobre ideje ne budu realizovane.\nProjekat će trajati tri i po meseca, zainteresovani studenti moći će da prijave svoja rešenja do 11. novembra, a najbolje ideje biće proglašene 20. decembra na javnoj odbrani.\nSve informacije o konkursu i načinu za prijavljivanje dostupne su na veb sajtu www.startupscience.rs\nbasf, Konkurs, strart upBeograd\nBASF Start-up Science proglasio najbolje mlade naučnike Srbije\nRaspisan konkurs za „Pametniji grad“


Kako prenose italijanski mediji, Juventus je već kontaktirao Hertu u vezi dovođenja mladog nemačkog fudbalera koji ima srpsko poreklo.\nSamardžić ima svega 18 godina, a ove sezone je debitovao za Hertu iz Berlina u Bundesligi, a na velikoj sceni zabeležio je tri nastupa.\nOfanzivni vezista je tokom sezone nastupao za tim plavo-belih do 19 godina, a na 16 utakmica imao je impozantan učinak, od 14 golova i devet asistencija.\nUpravo Juventus u ovom igraču vidi budućnost, ali za njegovo dovođenje ranije su pokazali još neki evropski velikani, među kojima su Barselona i minhenski Bajern.\nSamardžić je prava mdoerna "desetka", ima veoma dobar ofanzivni kvalitet koji zna da upotrebi i u samom šesnaestercu, što najbolje svedoče njegovi golovi.\nLazar je rođen 24. februara 2002. u Berlinu, prošao je sve mlađe kategorije nemačke selecije, a da su "panceri" prepoznali njegov kvalitet na vreme vidi se i po tome što su mu dali "desetku" i kapitensku traku. On ima pravo nastupa za Srbiju, ali su šanse za tako nešto minimalne, jer je Nemačka odavno preduzela sve korake kako bi Samardžić ostao u zemlji u kojoj se i rodio.


Rukometni klub PartizanSezona 2010/2011 Archives - Page 3 of 25 - Rukometni klub Partizan\nVojvodina ubedljivo savladana\nU prvoj polufinalnoj utakmici M21 lige, Partizan je lako savladao Vojvodinu rezultatom 34:25 (19:13). Novosađani su u 15. minutu napravili jedini rezultatski preokret kada je Rakocija pogodio iz kontre. Nakon toga, činilo se kao da [...]\nI Partizan u Kelnu na F4\nOvog vikenda igraju se utakmice F4 Lige šampiona u Kelnu. Iako među 4 ekipe koje se bore za najelitniji trofej nije Partizan, njegovi predstavnici jesu. Naime, direktor crno-belih, Aleksandar Blagojević, učestvuje u Kelnu na seminaru [...]\nJedan od najtalentovanijih igrača u Partizanovoj Školi rukometa, Darko Stevanović, potpisao je višegodišnji ugovor sa klubom za koji od malena navija. Skoro 2 metra visoki bek, rođen 1997. godine, jedan je od momaka od kojih [...]\nPartizan protiv Vojvodine u polufinalu M21 lige\nPolufinalna utakmica M21 lige, poznata kao "La Copa de Vladica", odigraće se u petak na Banjici, od 18h. Partizan dočekuje Vojvodinu.Crno-beli su u prethodna dva meča savladali PKB i Kolubaru. Oba puta su ubedljivo slavili, [...]\nPrvo Partizanovo pojačanje u prelaznom roku\nCrno-beli su danas osnaženi na poziciji levog krila jer je Partizanov dres obukao Luka Radovanović. Ovaj sedamnaestogodišnjak je ponikao u Rukometnom klubu SKBG, u kome je pružao odlične partije. Baš zbog toga, Uprava Partizana odlučila je [...]\nRutinski protiv Vrbasa\nTim iz Humske je trijumfovao protiv novog-starog superligaša, ekipe Vrbasa 37:23 (16:10). Već u 7. minutu su domaći poveli sa 7:0 i praktično rešili pitanje pobednika. NAkon furioznog početka usledilo je opuštanje koje su gosti [...]\nBrković postao selektor\nNa jučerašnjoj sednici UO RSS, trener crno-belih, Aleksandar Brković je imenovan na mesto selektora kadetske reprezentacije Srbije. UO RSS i selektor Veselin Vuković nisu ostali imuni na konstantan napredak u rezultatima mladog i sada već najperspektivnijeg trenera [...]\nCrno-beli su propustili priliku da više ugroze favorizovani Hamburg na gostovanju. Veliki broj grešaka ih je odveo u poraz 30:24 (17:13). Ovakav epilog se nije mogao očekivati nakon uvodnih minuta kada su gosti vodili 0:2 [...]


Nisi sama i nisi kriva! - Centar E8\nObjavljeno 19. Mart 2021. 3. Maj 2021. Objavio/la: Jana Šarić\nPeti EDIT serijal bavi se dekonstrukcijom toksičnih narativa koji prate nasilje prema ženama, a koji u velikoj meri utiču na odluku da se nasilje prijavi ili da se o nasilju i njegovim posledicama javno govori. Autorke serijala i njihove sagovornice nastojale su da svakoj ženi pošalju važnu poruku – “nisi sama i nisi kriva”.\nPregled problema dat je u autorskom tekstu objavljenom na portalu Zoomer, koji možete u celosti pročitati ovde, a dekonstrukcija smo započeli vlogom, podcastom i reportažom.\nSagovornice u EDIT vlogu bile su novinarka Sanja Pavlović iz Autonomnog ženskog centra i Milena Vasić, advokatica iz Jukoma. Nastojale smo da dekonstruišemo narative poput „zašto nije prijavila“ „zašto je ćutala“ ili „zašto ga nije ostavila“ objašnjavajući kontekst u kome se nasilje odvija, kao i odnos institucija prema ženama, ali i nasilnicima.\nPavlović je naglasila da se izgradnjom sistemskog poverenja, odnosno senzitivisanjem institucija i službenika i službenica dobar deo prepreka može prevazići, dok je Vasić upozorila na netačan narativ o „lažnom prijavljivanju nasilja“ jer se u realnosti pre dešava da nasilje ostane neprijavljeno, nego da neka žena podnese lažnu prijavu, čime sama vrši krivično delo.\nReportaža nas je odvela ispred Pravnog fakulteta, a sagovornice su nam bile devojke iz spontano ogranizovane ženske grupe – Ženska solidarnost, Jelena Riznić i Nataša Elenkov, razgovarale su sa nama o ovom problemu, kao i o mnogim drugim problemima sa kojima se devojčice, devojke i žene susreću u javnim prostorima.\nRiznić i Elenkov su govorile i o adhoc kolektivima kakav je njihov, koji treba ne samo da reaguju na toksične narative i eskalacije tih narativa, već da proaktivno učestvuju u prevenciji i izgradnji poverenja prema onima koji javno istupe sa svojom pričom i svojim iskustvom, ali i izgradnji pozitivnih kontranarativa čija je osnovna funkcija neutralizacija toksičnosti produkovane od strane privilegovanih pozicija moći.\nEDIT podcast nastojao je da pruži primer pozitivnog kontranarativa koji predstavlja neophodan resurs u borbi protiv toksičnih narativa, dezinformacija, zabluda i mitova koji prate nasilje i hrabrost koja je potrebna da se javno govori o tom nasilju.\nZato smo pozvali Nađu Duhaček iz Centra za ženske studije, jednu od pokretačica peticije „Ne znači ne“. Pokrenuta peticija se zalaže za uvođenje obaveznog seksualnog obrazovanja u škole, a mi smo se u razgovoru osvrnule na sve programe i benefite programa koji se bave ovim temama – između ostalih i na Program Y Centra E8 koji godinama unazad edukuje o rodnoj ravnopravnosti, prevenciji nasilja i sekusalnom i reproduktivnom zdravlju.\nDuhaček je naglasila da je neophodno edukovati i uključiti mlade u diskusiju, jer oni imaju šta da kažu, imaju svoje stavove i mogu da budu veliki saveznici u borbi protiv svih oblika nasilja i uznemiravanja.\nIstok – Zapad: Koliko je Srbija uspešna u žongliranju između Istoka i Zapada?


Regionalna platforma Zapadnog Balkana za zagovaranje medijskih sloboda i bezbednosti novinara, koja broji više od 8.200 članova i članica, najoštrije osuđuje postupke Policijske uprave Tuzla koja je zaustavila ekipu RTV Slon, oduzela im mobilni telefon i obrisala sve snimke događaja o kojem su izveštavali.\nDvadesetog aprila u 20:30 sati, dok su snimali grupu građana koji su stigli u jedan od izolacionih centara u Tuzli, ekipu RTV Slon je zaustavila policija. Uprkos tome što su imali validne novinarske akreditacije i dozvolu za kretanje i rad tokom policijskog časa, njihov mobilni telefon je oduzet, a pre nego što im je vraćen, sav materijal je izbrisan s njega. Sa RTV Slon su izjavili da je ovaj postupak rezultat proizvoljne odluke policajaca Tuzlanskog kantona da zabrane snimanje navedenog događaja. Krizni štab Tuzlanskog kantona, direktor Uprave policije i šef Centra za policijsku upravu odmah su reagovali i sankcionirali akcije policijskih službenika.\n– Zatražili smo i hitnu istragu incidenta od strane Ministarstva unutrašnjih poslova Tuzlanskog kantona i adekvatne sankcije i oni su odmah reagovali – rekla je Borka Rudić, generalni sekretar Udruženja BH novinari. – Ipak, neprihvatljivo je i još uvek nije razumljivo da novinare koji praktično rizikuju svoje živote za donošenje pravovremenih i proverenih informacija u javnost, policija tako tretira. Imaju pravo da snimaju događaje bez prethodnog odobrenja i policija ne može oduzeti njihovu opremu bez sudskog naloga.\nRegionalna platforma Zapadnog Balkana za zagovaranje medijskih sloboda i bezbednosti novinara pozdravlja brzu reakciju vlasti Tuzlanskog kantona, koja je pokazala da je moguće sankcionisati odgovorne pripadnike policije, i poziva ne samo pripadnike Ministarstva unutrašnjih poslova, već i sve predstavnike države da se suzdrže od donošenja proizvoljne ilegalne odluke da ometaju novinare u radu, brišu njihove materijale i zastrašuju ih. Ovo je posebno važno tokom pandemije COVID-19, kada su tenzije i stres visoki u celom društvu.\nRegionalna platforma će obavestiti domaće i međunarodne organizacije za zaštitu bezbednosti novinara.


Brisel: Dogovoren mehanizam za posete Kosovu\nIvica Dačić, Ketrin Ešton i Hašim Tači nakon jedne od rundi briselskih razgovora\nBeograd i Priština održali su u ponedeljak uveče još jednu rundu dijaloga, a razgovor visoke predstavnice Evropske unije Ketrin Ešton sa premijerima Srbije i Kosova bio je veoma koristan i važan, saopštila je portparolka Maja Kocijančič.\nPremijer Srbije Ivica Dačić izjavio je nakon susreta da je dogovoren mehanizam kojim će se srpskim zvaničnicima omogućiti posete Kosovu tokom kampanje za lokalne izbore koji su zakazani za 3. novembar.\n"Poseta će biti", naglasio je Dačić. "Ja više ne bih učestvovao i dijalogu, kao što sam rekao, da to nije dogovoreno".\nSloboda kretanja poštovaće se "bez diskriminacije" izjavio je Tači po završetku sastanka. On je rekao novinarima da će kosovske vlasti odgovoriti na svaki zahtev srpskih zvaničnika da posete Kosovo, ako se podnese zahtev odgovarajućim institucijama i po zakonu.\n"Svi zahtevi i procedure treba da budu ispunjeni i kosovske institucije će odlučiti na osnovu toga", kazao je kosovski premijer.\nOn je ponovio da su izbori važan evropski test za Kosovo.\n"Kao što sam već rekao, važan test je na vidiku, a to su lokalni izbori koji se održavaju 3. novembra. Očekujem da svi učestvuju na ovim izborima, uključujući i kosovske Srbe", izjavio je Tači dodavši da je razgovor bio konstruktivan.\nDačić je ocenio da je ovaj briselski susret bio jedan od uspešnijih.\n"Rrazrešili većinu problema koje smo imali prilikom dosadašnjeg toka organizacije za održavanje lokalnih izbora na KiM, bar za stolom. Očekujem da će to sve sada biti sprovedeno u delo", rekao je premijer Srbije.\n"Mislim da smo danas još jednom raspravili ona pitanja koja su već dugo aktuelna i koja su predstavljala kamen spoticanja u implementaciji Briselskog sporazuma, odnosno u sprovođenju lokalnih izbora na Kosovu i Metohiji. Nadam se da će ono što smo se dogovorili do kraja ove nedelje biti i realizovano i time biti stvoreni uslovi za ravnopravne i fer lokalne izbore", izjavio je Dačić.\nOn je naveo da je jedno od tih pitanja registracija birača.\n"Odnosno registracija onih birača gde postoji razlika u biračkim spiskovima sa naše i prištinske strane. Reč je o više od 10-12 hiljada ljudi kojima će biti priznato pravo da budu upisani u biračke spiskove u četiri opštine na severu. Kad je reč o biračima van Kosova - tu smo se dogovorili da kroz određene mehanizme i institutucije žalbi, utičemo na to da se stvore uslovi da što više ljudi ima pravo da glasa."\nDačić je naveo i da će se na osnovu novih dokumenata, razmotriti mogućnost za upis mnogo većeg broja raseljenih i izbeglih lica sa Kosova koji žive u Srbiji.\nOn je kazao da se naredni sastanak očekuje posle lokalnih izbora.\nTrilateralni susret usledio je nakon odvojenih sastanaka Ešton sa premijerima. Ešton je sastanak sazvala nakon što su se odnosi Beograda i Prištine zaoštrili posle odluke kosovskih vlasti da Dačiću ne omoguće posetu Kosovu u vreme predizborne kampanje.\nCilj zajedničke radne večere bio je pokušaj da se postigne dogovor o uslovima za novembarske izbore na Kosovu koji bi bili prihvatljivi svim stranama i da se dođe do nagodbe oko poseta srpskih zvaničnika Kosovu u predizbornom razdoblju.\nPortparolka visoke predstavnice Maja Kocijančić, izjavila je ranije medijima da je cilj sastanka sagledavanje napretka u implementaciji već postignutih dogovora i pripreme za izbore 3. novembra.\nPremijer Srbije je uoči sastanka medijima rekao da je prištinska zabrana "neviđen skandal" i da on sebe ne vidi u daljim pregovorima ukoliko ona ostane na snazi.\nPodsećamo, nakon saopštenja iz Prištine da nije odobren dolazak premijera Srbije na Kosovo i da će biti zabranjene posete srpskih zvaničnika u vreme predizborne kampanje, Dačić je upozorio da to predstavlja direktnu opstrukciju Briselskog sporazuma i poručio da u toj situaciji on više "nema interesa da učestvuje u dijalogu s Prištinom".\nSa Kosova je u međuvremenu stigla vest da je reč o nesporazumu i da odluka o zabrani ulaska srpskih zvaničnika u tu zemlju u toku predizborne kampanje nije na snazi.\nNema zabrane dolaska za srpske zvaničnike\nRazmjena optužbi zbog zastoja u primeni sporazuma\nEšton u ponedeljak miri Tačija i Dačića


Prošle godine „E.ON“ zabeležio pad profita › Made-in-Germany.rs\nKompanija „E.ON“, kao najveći snabdevač strujom u Nemačkoj, objavila je da je u 2014. godini pretrpela velike finansijske gubitke, a kao razlog navodi dugotrajnu tešku situaciju na tržištima i drastičnu reorganizaciju rada preduzeća sprovedenu tokom prošle godine.\nKompanija je navela kako je u 2014. zabeležila gubitak od 3,16 milijardi eura, u odnosu na 2,09 milijardi profita iz prethodne godine, prenosi agencija „Frans pres“.\nNemačka grupacija je krajem prošle godine najavila odvajanje svog poslovanja sa konvencionalnom električnom energijom u okvire posebne kompanije, da bi bila u mogućnosti da se što bolje fokusira na obnovljive izvore energije.\nU protekloj godini „E.ON“ je imao rashode u iznosu od 4,5 milijardi eura po osnovu obezvređivanja vrednosti dela imovine, u opštoj teškoj situaciji na energetskim tržištima širom Evrope, na kojima cene struje uporno ostaju na niskom nivou.\nNe računajući jednokratne troškove, neto profit kompanije opao je za 24 posto, na 1,61 milijardu eura, dok su prihodi pali za 7 posto, na 111,6 milijardi. Kompanija navodi da će stoga sniziti dividende koje treba da budu isplaćene akcionarima, sa 0,6 na 0,5 eura po akciji. „E.ON“ u tekućoj godini očekuje poslovni profit od 7 do 7,6 milijardi eura i neto profit od 1,4 do 1,8 milijardi.\nNemačka kompanija „RWE“, kao drugi po veličini snabdevač električnom energijom u ovoj zemlji, saopštila je da je pad cena struje takođe negativno uticao na njene prošlogodišnje poslovne rezultate. Neto profit „RWE“ u 2014. godini smanjen je za 44,6 posto, na 1,28 milijardi eura, dok je profit iz poslovanja opao za 9,8 posto, na 7,13 milijardi. I prihodi kompanije bili su niži za 7,5 procenata, što je ukupno iznosilo 48,46 milijardi eura.\nProfit „Metalca“ prošle godine u padu


:: Naslovna strana > Vesti > MIHAJLOVIĆEVA OBIŠLA RADOVE NA IZGRADNJI BRZE PRUGE BEOGRAD-BUDIMPEŠTA\nMIHAJLOVIĆEVA OBIŠLA RADOVE NA IZGRADNJI BRZE PRUGE BEOGRAD-BUDIMPEŠTA\nPotpredsednica Vlade Republike Srbije i ministarka građevinarstva, saobraćaja i infrastrukture, prof. dr Zorana Mihajlović, obišla je 30. maja, zajedno sa predsednikom Republike Srbije Aleksandrom Vučićem, radove na izgradnji brze pruge Beograd-Budimpešta, na deonici od Beograda do Stare Pazove.\nVučić je posle obilaska radova i prezentacije projekta na gradilištu kod Stare Pazove rekao da će do 31. marta 2021. deonica Beograd - Stara Pazova biti spremna za saobraćaj, a do avgusta ili septembra 2021. godine i pruga od Beograda do Novog Sada. Do 2024. godine, kako je naveo, biće završena i deonica od Novog Sada do Subotice, što će omogućiti da se od Beograda do Budimpešte vozom stiže za oko dva sata i 45 minuta.\nAmbasadorka NR Kine u Beogradu Čen Bo rekla je da je izgradnja brze pruge Beograd-Budimpešta jedan od najvažnijih projekata u okviru inicijative “Pojas i put”. Ona je naglasila da nijedan projekat koji vode kineske kompanije u Srbiji nije stao za vreme epidemije korona virusa, kao i da veruje da će kineske kompanije nastaviti da daju doprinos oporavku srpske ekonomije.\nDužina deonice Beograd centar - Stara Pazova je 34,5 km, vrednost radova je 350,1 milion dolara, a izvođač je konzorcijum kineskih kompanija “Čajna rejlvej internešenel” i “Čajna komjunikejšens konstrakšen kompani”.


Kupovina suplemenata za životinje - Vitamini i minerali | PET CLUB ONLINE\nKupac započinje kupovinu odabirom proizvoda, popunjavanjem i slanjem narudžbenice sa sajta.\nU slučaju neusklađenosti cena isporuke navedenih na ovom sajtu sa cenama kurirske službe, o promenama ćete biti obavešteni prilikom telefonske potvrde narudžbe. Cene troškova isporuke se mogu promeniti u skladu sa poslovnom politikom kurirske službe i na to prodavac nema uticaja.\nNaručene proizvode kupac plaća radniku kurirske službe i to iznos naručenih proizvoda uvećan za troškove dostave, osim u slučaju da se radi o ukupnom iznosu ili određenom proizvodu koje prodavac oslobađa troškova isporuke.\nProizvodi za koje je isporuka besplatna označeni su tekstom BESPLATNA ISPORUKA, a isporučuju se bez PTT troškova samo ako nisu deo narudžbenice koja sadrži i proizvode za koje se isporuka plaća.


Španija U21 - Francuska U21\nČetvrtak, 27/06 - Fudbal, Međunarodni, U21 European Championship\n27/06Spain U21 vs France U211X2tip: 1\nU četvrtak su na programu dva polufinalna meča na Evropskom prvenstvu za mlade reprezentacije. Za vas ćemo analizirati duel između Španije i Francuske koji je zakazan za 21 čas.\nSvakako su Španci jedni od najvećih favorita za osvajanje ovog turnira, ali malo ko je pomislio da će tako biti na startu turnira kada su doživeli težak poraz od Italije. Naime, Španija je prva došla do vođstva u tom susretu, ali su onda dozvolili sebi da prime tri gola i dožive poraz. Već tada se činilo da ova reprezentacija neće doći ni do polufinala, ali su nastavku turnira ostvarili dve vrlo važne pobede i tako zakazali duel sa selekcijom Francuske. Treba dodati da su u poslednjem kolu zablistali i deklasirali Poljsku sa čak 5:0.\nZanimljivo je da su Francuzi u grupnoj fazi osvojili bod više od Španaca, ali su ipak takmičenje po grupama završili na drugoj poziciji uz podatak da su do poslednjeg sudijskog zvižduka strepeli za plasman u polufinale. Mora se priznati da se dosta polemike vodilo oko tog poslednjeg meča u grupi između Francuske i Rumunije koji je završen bez pobednika, ali i bez golova, pošto je to rezultat koji je i jednoj i drugoj ekipi odgovarao za prolazak u narednu fazu. Pre toga su Francuzi ostvarili dva trijumfa i to prvo protiv Engleza i to uz dosta muke sa 2:1, a onda u drugom kolu protiv Hrvata (1:0).\nŠpanci su odlično igrali u grupnoj fazi i nema sumnje da su jedni od najvećih favorita za osvajanje ovog turnira. Sa druge strane i Francuzi imaju jednu sjajnu generaciju, ali treba napomenuti da su u poslednjem kolu kalkulisali, i samo remizirali sa Rumunijom, što je i jednoj i drugoj selekciji donelo prolazak u narednu fazu. Utisak je da je barem na papiru Španija bolja reprezentacija, pa vam zbog toga preporučujemo da odigrate 1 koji kladionica Bet365 plaća sa kvotom 2.00.


- Prosinečki je ponovo morao da bude operisan, jer mu je rana sporo zarastala - javio je neimenovani izvor iz KCUS-a "Dnevnom Avazu" i dodao: - Druga operacija je obavljena u subotu... Dobro je podneo operativni zahvat, a njegovo stanje je trenutno stabilno.\nNo, druga operacija je, za razliku od prve, obavljena daleko od očiju javnosti te se u KCUS-u i Fudbalskom savezu Bosne i Hercegovine čuva u velikoj tajnosti.\n- Ne, ništa nije strašno, ali je operacija, jednostavno, bila neizbežna – dodaje neimenovani izvor.\nProsinečki se, po povratku iz Las Palmasa, gde je selekcija BiH 18. novembra odigrala prijateljsku utakmicu protiv Španije (1:0), požalio na bolove u stomaku, nakon čega je 22. novembra hospitalizovan, a dan posle je podvrgnut hirurškom zahvatu zbog problema s divertikulumom tankog creva. Operacija je trajala skoro četiri sata i obavio ju je doktor Jusuf Šabanović.\n- Selektor Prosinečki do daljnjeg je vraćen na intenzivnu njegu. Za sada postoperativni oporavak ide dobro, a ako tako ostane, onda će krajem sedmice biti vraćen na odeljenje Abdominalne klinike KCUS-a - prenosi "Avaz" reči svog izvora iz KCUS-a.\nPosete bolničkoj sobi, gde je posle prve operacije ležao bivši Zvezdin igrač i trener, bile su ograničene, a pristup je bio dozvoljen samo njegovim najbližima i pojedinim zaposlenima u Savezu.\nU nekoliko navrata pre i posle žreba kvalifikacija za Evropsko prvenstvo 2020, koji je obavljen u Dablinu, novinari ovog lista pokušali su da stupe u kontakt sa selektorom, ali im to nikako nije polazilo za rukom. Ni na SMS poruke nije bilo odgovora.\n- Naš Robi je nepopravljivi optimista. I pre žreba u Dablinu rekao je da sigurno idemo na EURO2020 - rekao je jedan od čelnika FS BiH za Avaz.\nUz "velikog Žutog" supruga Vlatka\nTokom svih bolničkih dana, uz selektora BiH je njegova supruga Vlatka, kojoj je Fudbalski savez obezbedio vozača i pratioca. Reč je o Fuadu Keči, bivšem ekonomu reprezentacije, a sada penzioneru.


Podrška za prelazak na online ekonomiju za preduzetnice i manje razvijene biznise | IPER\nInstitut za preduzetništvo i ekonomski razvoj, realizuje projekat „Podrška za prelazak na online ekonomiju za preduzetnice i manje razvijene biznise“ uz podršku Programa za razvoj Ujedinjenih nacija UNDP sa cilj da ženama u biznisu pruži edukaciju iz oblasti online poslovanja i onlini vođenja biznisa.\nOvaj projekat je nastavak kontinuirane podrške ženskom preduzetništvu, a nastao je kao vid dalje podrške ženama u biznisu uspljed negativnih efekata pandemije COVID19, kako bi uspješno savladale izazove sa kojima se suočavaju i lakše se uključile u proces online poslovanje.\nTokom septembra organizovaće se 4 online treninga koji će preduzetnice upoznati sa trendovima online ekonomije i vodjenja biznisa kao i njihovom primjenom na poslovanje i ambijent u Crnoj Gori.\nObuke će pomoći preduzetnicama da se umreže, međusobno razmjenjuju svoja iskustva, dijelile savjete i ostvaruju međusobnu saradnju za dalje. Preduzetnice će dobiti mogućnost da se prijave za mentorski sastak 1 na 1 sa predavačima i na taj način dobiju dodatne savjete i smjernice.\nU saradnji sa predavačima, kreiraće se digitalne knjige (e-books) kao dalja podrška preduzetnicama.


Univerzitet u Beogradu i na tajvanskoj listi najboljih – Časopis InterFON\nUniverzitet u Beogradu ušao je na još jednu prestižnu listu najboljih univerziteta na svetu – tajvansku, gde je zauzeo 339. mesto, ostavljajući iza sebe sve univerzitete u našem regionu, obavestio je juče univerzitetsku javnost rektor UB profesor dr Vladimir Bumbaširević. Na nacionalnom tajvanskom univerzitetskom rangiranju, od fakulteta istočne Evrope bolji su samo Univerzitet „Lomonosov” i Univerzitet u Pragu, rekao je rektor na sednici Saveta UB.\nOn kaže da su svi u Rektoratu bili iznenađeni kada je pre dva dana stigao mejl sa obaveštenjem o ulasku univerziteta na ovu listu, kao i da pretpostavljaju da je veliku ulogu odigrala sama činjenica da smo već dve godine zaredom na listi najboljih 500 univerziteta na svetu.\nDa podsetimo, 15. avgusta je objavljena najnovija šangajska lista, na kojoj je Univerzitet u Beogradu zauzeo poziciju od 301. do 400. mesta, ostavljajući iza sebe i Univerzitet u Ljubljani, kao i Sveučilište u Zagrebu. U oblasti matematike rangirani smo između 100. i 150. mesta na svetu, a ova pozicija bi sigurno bila još bolja da univerzitet među svojim profesorima ima i nekog nobelovca.\n– Ova lista je pravednija od Šangajske, jer se univerziteti rangiraju na osnovu naučnog doprinosa, to je najvažniji kriterijum, a ne gleda se broj nobelovaca niti se daje prednost bogatijim fakultetima, kao što je to slučaj kod šangajskog rangiranja – objašnjava prorektor Popović.


M. D. 3. septembra 2016. 13:49\nFoto: Wikipedia/Foto-AG Gymnasium Melle\nPredsednica krajnje desničarske francuske stranke Nacionalni front Marin Le Pen poručila je danas da će, ukoliko pobedi na predsedničkim izborima u Francuskoj 2017. godine za koje se kandidovala, organizovati referendum o daljem članstvu Francuske u EU, javljaju francuski mediji.\n„Britanci su izabrali svoju sudbinu i odlučili da napuste Evropsku uniju. Opredelili su se za nezavisnost… Takav referendum o članstvu Francuske u EU ću i ja organizovati, jer vi imate pravo na reč“, rekla je Le Pen u obraćanju pristalicama u severoistočnom gradu Braše, prenosi „Figaro“.\nOna je Francuzima poručila da mogu da „ponovo postanu slobodan, ponosit i nezavisan narod“.\n„Možemo vratiti Francuskoj mesto koje joj u svetu pripada“, zaključila je liderka francuske ekstremne desnice.\nMarin le Penreferendumfrancuska


Ðeliæ: Zaokružiti saradnju sa Hagom - B92.net\nÐeliæ: Zaokružiti saradnju sa Hagom\nBrisel -- Potpresednik Vlade Srbije Božidar Ðeliæ izjavio je da Srbija èini sve da zaokruži saradnju sa Haškim tribunalom kako bi se omoguæilo pokretanje primene SSP-a.\nIzvor: B92, FoNet sreda, 11.06.2008. | 01:14 -> 20:27\nÐeliæ je, posle sastanka sa visokim predstavnikom Evropske unije za spoljnu politiku i bezbednost Havijerom Solanom, rekao da su teme razgovara bile Nacionalni program integracije Srbije u EU, pokretanje primene Sporazuma o stabilizaciji i pridruživajnu i misija EU na Kosovu.\n"Ponovio sam poziciju Srbije da se ne može prihvatiti misija koja nije statusno neutralna i koja pokušava da implementira Ahtisarijev plan. Srbija je spremna za meðunarodno prisustvo u sklopu rezolucije 1244", rekao je Ðeliæ.\nÐeliæ je rekao da je Solana poruèio da je EU spremna da saraðuje sa Srbijom i da se oèekuje formiranje proevropske vlade, koja æe imati podršku Evrope.\nMoja pozicija je bila da ta podrška EU mora biti konkretizovana primenom Prelaznog sporazuma, naveo je Ðeliæ.\nOn je preneo da je u toku dana ponovo kontaktirao sa komesarom za proširenje Olijem Renom i naveo da je na današnjoj sesiji evropske vlade pozdravljena saradnja Srbije sa Tribunalom.\nÐeliæ je ocenio da bi ovaj novi momenat saradnje Srbije bio dodatni impuls da veæ sledeæe nedelje doðe i do dodatnog impulsa Evropske komisije.\nUpitan za sastanak sa izvestiocem Evropskog parlamenta za Srbiju Jelkom Kacinom, Ðeliæ je rekao da kao neko ko brani interese sopstvene zemlje, ne može tolerisati da neko ko je zadužen za monitoring njenog napretka otvoreno stane iza separatista i radi na afirmaciji takozvanog Kosova.\n"Mi smo imali kontakt ovde, posve profesionalan. Predstavio sam napredak naše zemlje i sve dok on obavlja tu funkciju, imaæemo te profesionalne kontakte. Ja sam predoèio èelnim ljudima u Briselu jedan broj izjava i nastupa koji ni na koji naèin nisu primereni Kacinu", istakao je Ðeliæ.\nRen: Sve zavisi od Srbije\nBrisel je spreman da uèini sve da ubrza proces koji vodi ka tome da Srbija dobije status kandidata za èlanstvo u Uniji èim se ispune nužni uslovi, kaže komesar EU Oli Ren.\nEvropski komesar za proširenje je, nakon susreta sa potpredsednikom Vlade Srbije Božidarom Ðeliæem, rekao da je taèno da neæe suspendovati Sporazum o stabilizaciji i pridruživanju, ali æe odložiti njegovu primenu dok Srbija ne poène u potpunosti da saraðuje sa Tribunalom.\n"To je èvrst stav Evropske komisije, koji æe ona zadržati i u buduænosti. Nadam se da æe se to desiti uskoro; meðutim, to zavisi od Srbije", kazao je Ren.\nÐeliæ se sastao sa Kacinom\nIzvestilac Evropskog parlamenta za Srbiju Jelko Kacin je danas u Briselu razgovarao sa srpskim vicepremijerom Božidarom Ðeliæem koji mu je predstavio program svoje vlade za integraciju u EU.\nKacin je, kako javlja Morel, obavestio Ðeliæa da je primio pravnu analizu sporazuma o pridruživanju, koju je pripremila Demokratska stranka Srbije, i upozorio na potrebu što brže ratifikacije toga sporazuma u srpskom parlamentu i potpune saradnje s Hagom.\nPotpredsednik Vlade Božidar Ðeliæ je Oliju Renu predstavio Nacionalni program Srbije za evropske integracije, èijim bi sprovoðenjem Srbija u potpunosti bila spremna da do kraja 2012. postane èlan EU.\nRen je nacrt plana ocenio kao veoma ambiciozan i ostvarljiv, ali i naveo da æe Evropska komisija odložiti primenu prelaznog trgovinskog sporazuma sve dok ne bude procenjeno da je Srbija dostigla punu saradnju sa Haškim sudom.\nÐeliæ je izjavio da bi formiranje stabilne Vlade Srbije omoguæilo da se pre kraja leta ratifikuje Sporazum o stabilizaciji i pridruživanju sa EU.\n"Oèekujem da æe jedna socijalno odgovorna i proevropska vlada biti formirana veoma brzo i da æe se formirati veoma široko, nadam se i 100 odsto glasova u buduæoj skupštini Srbije za ratifikaciju SSP-a", kaže on.\n"Uz dodatnu saradnju sa Haškim tribunalom to bi omoguæilo da Srbija postigne tri cilja: sticanje statusa kandidata za èlanstvo u EU, postizanje režima bez viza za putovanja srpskih graðana u zemlje Unije i da Srbija dobije pravo da koristi sredstva iz strukturnih fondova EU", rekao je Ðeliæ.


Trijumf Reala u derbiju prvog kola, Bajern nadigrao Armani, Šved i Himki lako do pobjede - BIGportal.ba\nKošarkaši Real Madrida pobedili su Fenerbahčea 81:77, u prvom kolu Evrolige.\nIzabranici Željka Obradovića uspeli su da se vrate iz dvocifrenog minusa, ali su u završnici birali loša rešenja i trijumf zasluženo ide Madriđanima.\nSrpski košarkaš Nikola Kalinić odigrao je dobar meč (13p i 3sk), međutim meč je završio na dva minuta do kraja zbog pete lične greške.\nVladimir Štimac proveo je 23 minuta na terenu i postigao je četiri poena, uz isto toliko skokova.\nReal je do trijumfa predvodio Fakundo Kampaco sa 14 poena, četiri skoka i osam asistencija, Rendolf je dodao 15, dok je najefikasniji bio Džefri Tejlor sa 19.\nGosti iz Istanbula loše su otvorili utakmicu i posle samo nekoliko minuta imali su 15 poena zaostatka. Do kraja četvrtine, a potom i u drugoj uspeli su da uhvate priključak, međutim Real je u nastavku meča ponovo uspeo da se odlepi.\nUtakmica je bila puna oscilacija, Fener je gubio 12 poena na startu četvrte četvrtine, a na tri minuta do kraja rezultat je bio nerešen. Ipak, od tog trenutka stala im je igra i Madriđani su uspeli da zabeleže pobedu.\nFener će u narednom kolu igrati protiv Crvene zvezde u Beogradu, dok Real čeka Makabi iz Tel Aviva.\nKošarkaši Bajerna iz Minhena pobedili su Armani iz Milana 78:64, u prvom kolu Evrolige.\nSrpski košarkaš Vladimir Lučić bio je najbolji pojedinac u ekipi Dejana Radonjića i meč je završio sa 26 indeksnih poena.\nReprezentativac Srbije imao je 18 poena (7/12), pet skokova i dve ukradene lopte i bio je najefikasniji igrač u pobedničkom timu.\nLučića je pratio Nihad Đedović sa 16 poena, Maodo Lo je dodao 12, dok je nekadašnji NBA košarkaša Greg Monro imao šest, uz 10 skokova i četiri asistencije.\nZa Armani nisu igrali Nemanja Nedović i Vladimir Micov zbog povrede, dok je odličan debi za ekipi iz Milana imao vremešni Luis Skola.\nArgentinac je preneo sjajnu formu s Mundobasketa na Evroligu i utakmicu je završio sa 17 poena i šest skokova. Serhio Rodriges imao je 14 i šest asistencija, dok je dvocifren još bio Dela Vale sa 10.\nBajern je ključnu razliku napravio u drugoj deonici, koju je dobio 20:11, a potom je u trećoj i četvrtoj samo održavao prednost.\nDejan Radonjić uspeo je da nadmudri Etorea Mesinu, koji sigurno neće biti zadovoljan izdanjom svog sastava.\nKošarkaši Himkija su zabeležili trijumf u duelu sa Makabijem na startu Evrolige rezultatom 89:83.\nKao startni plejmejker je za ruski tim 17 minuta odigrao reprezentativac Srbije Stefan Jović.\nOn nije upisao nijedan poen, upisao je četiri asistencije i imao jedan skok.\nNajefikasniji u pobedničkom timu je bio Aleksej Šved, koji se oporavio od povrede i na povratničkom meču je upisao 22 poena, uz šut 2/10 za tri poena.\nOdličnu partiju je pružio Entoni Gil sa 18 poena, Janis Tima je dodao 17, a Jonas Jerebko je upisao 14 poena uz sedam skokova.\nU ekipi Makabija je bolji od ostalih bio Tarik Blek sa 17 poena, Omri Kaspi je dodao 13, Otelo Hanter je ubacio 11, a dvocifreni učinak je imao još Ilajdža Brajant (10 poena).\nHimki je imao prednost tokom cele utakmice, dobio je prve tri četvrtine, a u poslednjoj je Makabi uspeo da smanji razliku i da zabeleži prihvatljiv poraz na startu nove sezone Evrolige.


Izvor: RTS, 08.Maj.2021, 06:01\nOko 79.000 dece živi u porodicama koje primaju novčanu socijalnu pomoć, podatak je resornog ministarstva. Loša materijalna situacija neretko nije jedini problem u ugroženim porodicama. Kako im pomoći da lakše prebrode teškoće?\nOdvajanje dece od roditelja – drastična mera kojoj se nekad pribegava kada porodica zapadne u probleme. Nadležni u toj situaciji decu smeštaju u ustanove poput doma ili hraniteljsku porodicu.\n"Ono što je apsolutno doktrina, to je da se deca zbog siromaštva ne smeju oduzimati. Dakle, dete ne može da dobije status deteta bez roditeljskog staranja zbog toga što je porodica siromašna", kaže profesorka sa fakulteta FEFA, Gordana Matković.


Los Angeles Lakersi su sinoć osvojili svoju treću zaredom titulu šampiona NBA lige, 13/6/02 - 2002-06-13\nLos Angeles Lakersi su sinoć osvojili svoju treću zaredom titulu šampiona NBA lige, nakon što su pobijedili New Jersey Netse 113-107 i finalna nadmetanja završili sa ukupnim rezultatom 4-0. Lakersi su tako jedini koji su nakon Houston Rocketsa 1995 finale završili u samo četiri susreta. Ovo je Lakersima inače 14 titula šampiona NBA lige, čime su izjednačili rekord kojeg su do sada držali Boston Celtics.\nShaquille O Neal je imao 34 poena, a Kobe Bryant 25. O Neal je po treći put za redom proglašen i najkorisnijim igračem za svoj tim u doigravanjima NBA lige, a Kobe O Bryant je najmladji košarkaš sa tri uzastopne šampionske titule.\nPobjeda Lakersa dala je njihovom treneru Philu Jackosnu tri trice - odnosno tri uzastopne šampionske titule. On je, naime, vodio Chicago Bullse do tri uzastopne pobjede od 1991 do 1993, a zatim ponovo od 1996 do 1998 i sada je tri puta zaredom sa Lakersima osvojio titulu najboljeg tima NBA lige.


Tomislav Momirović i Zoran Drobnjak u poseti opštini Požega - ZLATIBORSKE NOVINE\nTomislav Momirović i Zoran Drobnjak u poseti opštini Požega\nDanas su u poseti Požegi bili Ministar građevinarstva, saobraćaja i infrastrukture Tomislav Momirović, državni sekretar u ministarstvu Milan Petrović i direktor preduzeća „Putevi Srbije“ Zoran Drobnjak. Na sastanku sa opštinskim rukovodstvom govorili su o završetku dela autoputa od Preljine do Požege, ali i izgradnji obilaznice oko našeg grada.\nRadovi na ovom, za našu opštinu, veoma važnom infrastrukturnom projektu bi trebalo da počnu u martu naredne godine, a njihova vrednost je procenjena na između 7 i 10 miliona evra.\nNa pitanje našeg novinara da li će se obilaznicom rešiti i problem vodotoka Skrapeža, ministara Momirović je potvrdno odgovorio i rekao da postoji ideja i da se reka stavi u turističku funkciju.\nSocijalni stanovi za četiri porodice\nUžice – prijem građana\nČAJETINA SPORT U FOKUSU\nZavršen teniski turnir „Zlatibor open“\nInternacionalni juniorski teniski turnir „Zlatibor open“ završen je ovog vikenda na terenima TK „Zlatibor springs“ mečevima finala singla u ženskoj i muškoj kategoriji. Preko 100 najboljih juniora iz preko 25…\nAKTUELNO ARILJE SPORT\nSrbija ima svetskog šampiona u ribolovu: Ariljac po 2. put ulovio najveću ribu i pobedio\nAKTUELNO NOVA VAROŠ PRIBOJ\nPočinju totalne obustave na putu Kokin Brod – Pribojska Banja\nSubvencije za nabavku 20 plastenika\nSPORT UŽICE VESTI\nPočeo prvi Međunarodni dečiji fudbalski festival “Trofej Radomir Antić”


Vesti: Da li su četiri najveća giganta današanjice pod lupom Amerike zbog političke moći? /video/ - 30.07.2020, Sputnik Srbija\nVesti: Da li su četiri najveća giganta današanjice pod lupom Amerike zbog političke moći? /video/\nPratite vesti radija Sputnjik. 30.07.2020, Sputnik Srbija\nIstražujemo: da li su četiri najveća tehnološka giganta današanjice došla pod lupu američkog Kongresa jer su postali izuzetno moćni, ali ne u tehnološkom, već u političkom smislu?\nNamera Pentagona da iz Nemačke povuče vojnike i rasporedi ih na istoku Evrope je politički i ekonomski pritisak na Berlin, ali je ujedno i vojna pretnja za Rusiju, upozoravaju analitičari\nAmerički mediji optužuju Moskvu za širenje dezinformacija o epidemiji koronavirusa u SAD; eksperti ocenjuju da je to dokaz da se zvanična Moskva mnogo bolje nosi s ekspanzijom kovida 19 nego vlasti u Vašingtonu\nTurističke destinacije širom Srbije drastično poskupele; mi istražujemo - šta o tome kažu građani, i da li će se nove cene domaćim hotelijerima „obiti o glavu“?


Šešelj: Moraće da me nose u Hag - Sputnjik Srbija\n20:38 20 Oktobar 2020\n13:10 30.03.2015 (osveženo 16:19 05.10.2015) Preuzmite kraći link\nLider SRS Vojislav Šešelj moraće da se vrati u Hag, saopšteno je iz Tribunala. Šef Nacionalnog saveta za saradnju sa Haškim tribunalom Rasim Ljajić kaže da je odluka o ukidanju privremene slobode Šešelju još jedna u nizu čudnih odluka tog suda. Šešelj poručuje da se neće dobrovoljno odazvati zahtevu Tribunala i da će, kako navodi, morati da ga nose.“\nLider radikala Vojislav Šešelj za Sputnjik navodi da se neće dobrovoljno odazvati zahtevu Tribunala.\n„Ja se sigurno neću dobrovoljno vratiti u Hag, a kako će me ovaj izdajnički prozapadni režim hapsiti – to ostaje tek da vidimo“, rekao je Šešelj.\nVučić: Nekome je zasmetao moj govor o NATO-u\nOn je dodao da će nastaviti pravnu borbu protiv te odluke.\n„Oni to moraju da provedu kroz neku sudsku formu. Morali bi da poštuju sudsku proceduru, da pokrenu postupak, pa da se ja izjasnim, pa da se ja žalim i na kraju, kad mi sve odbiju, da me nose na aerodrom“, izjavio je lider radikala.\nKako je dodao, zasad ga niko iz vlasti nije kontaktirao, već samo iz Haškog tribunala.\n„Zvali su me iz Haškog tribunala. Ja nisam hteo da primim rešenje na engleskom jeziku, pa će mi u sredu uručiti na srpskom“, dodao je on.\nŠef Nacionalnog saveta za saradnju sa Haškim tribunalom podseća da Tribunal nije ni pitao Srbiju kad je puštao Šešelja i da, kako je rekao, nastavlja sa čudnim i zbunjujućim odlukama.\nDačić: Odluka Haga ugrožava stabilnost Srbije i regiona\n„One garancije koje smo mi dali bile su pod uslovom da ih on prihvati, kao što je trebalo da prihvati i uslove koje je postavio Haški tribunal za privremeno puštanje na slobodu. Na sve to se nisu obazirali, a sada su doneli odluku koja će ponovo biti problematična“, rekao je Ljajić za Sputnjik.\nNa taj način se Srbija, ni kriva ni dužna, uvlači u spor između Sudskog veća, Tužilaštva i samog Šešelja, naglašava Ljajić.\nOn je rekao da je Srbija do sada izvršila sve svoje obaveze prema Haškom tribunalu, ali i da donošenje dve kontradiktorne odluke o istoj stvari za samo pet meseci značajno otežava saradnju Srbije sa Hagom i dodatno utiče na kredibilitet Suda i percepciju koju naša javnost ima prema toj instituciji.\nŽalbeno veće naložilo je da se opozove odluka o privremenom puštanju Šešelja na slobodu i da se on vrati u pritvorsku jedinicu Tribunala. Nakon toga, Srbija i Holandija će se ponovo izjašnjavati o njegovom puštanju na slobodu, a Pretresno veće će ponovo proceniti mogućnost da Šešelju bude dozvoljen privremeni izlazak na slobodu.\n© Foto : http://www.minrzs.gov.rs/\nVulin: Odluka Žalbenog veća da bi se smenio premijer\nSudsko veće odobrilo je puštanje lidera SRS iz Haškog tribunala 6. novembra 2014. godine, a razlog je bilo omogućavanje adekvatnog lečenja metastaze raka na jetri.\nŠešelj je pušten uz garancije Vlade Srbije, iako ih je on „odbio“.\nKako je ranije objavljeno, uslovi Šešeljevog privremenog puštanja na slobodu podrazumevali bi kućni pritvor, policijsku pratnju prilikom kretanja iz medicinskih razloga, zabranu komunikacije sa žrtvama u vezi sa njegovim slučajem, zabranu javnog razmatranja njegovog slučaja, a pominjala se i zabrana učešća u „političkom životu“, kao i oduzimanje pasoša.\nHag, Vojislav Šešelj, Srbija


Saopštenje o realizaciji aktivnosti projekta “Istraživanje i promocija koralnih zajednica u Bokokotorskom zalivu”\n/SAOPŠTENJE POVODOM OBILJ...\nU toku je realizacija projekta “Istraživanje i promocija koralnih zajednica u Bokokotorskom zalivu”, koji se fokusira na zaštitu staništa kolonija Zlatnog korala (lat. Savalia savaglia) na lokalitetima Dražin vrt i Sopot, u saradnji Javnog preduzeća za upravljanje morskim dobrom i Instituta za biologiju mora iz Kotora.\nU okviru ovog projekta, nedavno je završena akcija čišćenja koralnih zajednica Zlatnog korala (lat. Savalia savaglia) na ove dvije lokacije u Bokokotorskom zalivu, pri čemu je sakupljeno 1163 komada čvrstog otpada, najviše plastične i staklene ambalaže, a koji je razvrstan i izmjeren prema “Metodologiji za monitoring otpada iz mora na morskom dnu” razvijenoj u okviru “IPA Adriatic DeFishGear” projekta.\nSledeće aktivnosti projekta podrazumjevaju ograđivanje ova dva lokaliteta bovama na moru, koje će fizički onemogućiti prolaz i sidrenje plovila, u cilju zaštite staništa Zlatnog korala (lat. Savalia savaglia), a uz prethodno dobijene saglasnosti Uprave za pomorsku sigurnost i Direkcije za inspekcijski nadzor u pomorskom i unutrašnjem plovnom saobraćaju Ministarstva saobraćaja i pomorstva. Takođe, projektom su planirane i aktivnosti postavljanja informativnih tabli i izrada informativnog materijala, kako bi se zainteresovana javnost bolje upoznala sa značajem Zlatnog korala (lat. Savalia savaglia) i koralnih zajednica u Bokokotorskom zalivu.\nPodaci o stanju ovih koralnih zajednica, prvi put su dobijeni u 2019. godini u okviru projekta GEF Adriatic koji sprovodi Ministarstvo održivog razvoja i turizma i Mediteranski akcioni plan Programa Ujedinjenih nacija za životnu sredinu. Na osnovu podataka dobijenih kroz ovaj projekat, pokrenuta je inicijativa kod nadležnih institucija za zaštitu staništa kolonija Zlatnog korala (lat. Savalia savaglia), na lokalitetima Dražin vrt i Sopot u Bokokotorskom zalivu.


Kompjuterska igra Svetske banke poziva mlade da budu kreativni\nInstitut Svetske banke, ogranak te organizacije namenjen obrazovanju, pokrenuo je na Internetu kompjutersku igricu zvanu EVOKE, čiji je cilj da se mladi ljudi uključe u pronalaženje rešenja za goruće problem kao što su glad i siromaštvo u svetu. Pobednici igrice, koja traje deset nedelja, dobiće mentore medju društvenim inovatorima i uglednim biznismenima, a osvojiće i put na konferenciju u Vašingtonu.\nEVOKE je kompjuterska igrica sa globalnim implikacijama. To je ubrzani kurs iz promene sveta, i hitan poziv na inovaciju. Svake nedelje, do sredine maja, igrači se suočavaju sa različitim svetskim problemima. Autor igre je Bob Hokins iz Instituta Svetske banke u Vašingtonu.\n„Cela igra vrti se oko stripa čija se radnja dogadja deset godina u budućnosti“, navodi on.\nIgra prati tajanstvenu mrežu najboljih afričkih stručnjaka za rešavanje problema. Učesnici mogu da igraju sami ili u grupama, u interakciji sa drugim igračima, i zajedničkim idejama pronalaze rešenja za izazove kao što su glad u svetu i siromaštvo, kao i problemi u zdravstvu i obrazovanju.\n„Igra podstiče mlade da razmišljaju o izazovima i tome šta bi mogli da urade kao pojedinci, ili deo grupe, da bi se suočili sa tim problemima“, objašnjava Hokins.\nIgra je prvobitno bila namenjena afričkim studentima, ali se u prvih nekoliko dana prijavilo 8.000 igrača iz svih delova sveta, većinom iz Sjedinjenih Država. Hokins je svestan da samo jedan procenat svih Afrikanaca upiše fakultet, kao i da pristup Internetu nije moguć u nekim regijama.\n„Razvili smo ovu igru da bude kompatibilna sa pretraživačem Opera Mini, koji može da se koristi na mobilnim telefonima. Sadržaj prenosimo i na Fejsbuku, koji je vrlo popularna aplikacija medju studentima i mladima koji imaju mobilne telefone.“\nDo kraja igrice, najbolji igrači će dobiti savete uspešnih biznismena, a takodje će osvojiti put na konferenciju koja se iduće godine održava u Vašingtonu. To bi mogla da bude prva u seriji igrica koje će iznedriti buduće inovatore.


Džef Bezos - Sputnjik Srbija\n02:48 14 Maj 2021\nOdlazak Džefa Bezosa sa mesta generalnog direktora Amazona, najavljen za ovu godinu, označiće da je od osnivača tehnoloških giganat samo Mark Zakerberg, prvi čovek Fejsbuka, ostao generalni direktor svoje kompanije.\nMilijarder se povlači: Bezos više neće biti generalni direktor „Amazona“\nMilijarder Džef Bezos povlači se sa mesta generalnog direktora svoje kompanije „Amazon“, a zameniće ga Endi Džesi u trećem kvartalu ove godine.\nPokušaj podizanja svesti o osnovnoj socijalnoj pravdi, ali i prikaz nemoći sistema – to predstavlja pismo 400 svetskih političara upućeno šefu „Amazona“ Džefu Bezosu, kojim traže da ta kompanija promeni poslovnu praksu. Međutim, izvesno je da će najbogatiji čovek na svetu „oduvati“ političare, jer nema mehanizma koji bi ga naterao da zahteve ispuni.\nMilijarder Džef Bezos najavio je da će njegova kompanija „Blu Oridžin“ odvesti prvu ženu na Mesec.\nSvetski političari, njih 400, uputilo je pismo osnivaču „Amazona“ Džefu Bezosu u kojem traže da kompanija promeni poslovnu praksu, a on da se ponaša kao globalni korporativni građanin.\nMakenzi Skot, filantropistkinja, autorka i bivša žena Džefa Bezosa, najbogatija je žena na svetu. Njeno bogatstvo iznosi 68 milijardi dolara, čime je „prešišala“ naslednicu kompanije L'Oreal Fransoa Betenkur Mejers, navodi Blubmergov indeks bilionera.\nOsnivač i direktor „Amazona“ Džef Bezos nedavno je postao prvi milijarder u istoriji čije je bogatstvo premašilo 200 milijardi dolara. Bezosovim bogatstvom pozabavio se popularni američki astrofizičar koji je na slikovit način opisao koliki „put“ bi mogle da pređu novčanice direktora „Amazona“ kada bi se poređale jedna pored druge.\nNajbogatiji čovek na svetu Džef Bezos, vlasnik kompanije „Amazon“ , prvi je milijarder u istoriji čije je bogatstvo premašilo 200 milijardi dolara, piše „Forbs“.\nLideri četiri najveće američke tehnološke kompanije — „Fejsbukov“ Mark Zakerberg, „Amazonov“ Džef Bezos, „Alfabetov“ Sundar Pičai i „Eplov“ Tim Kuk — svedočili su pred Kongresom.\nBivša žena najbogatijeg čoveka na svetu održala lekciju milijarderima\nMekenzi Skot, bivša supruga izvršnog direktora „Amazona“ i najbogatijeg čoveka na svetu Džefa Bezosa, objavila je da je donirala oko 1,7 milijardi dolara različitim organizacijama za borbu za rasnu jednakost, prava LGBTK+ osoba i protiv klimatskih promena.\nMeđu najvećim dobitnicima korone su oni delovi američkog društva koji kontrolišu organizacije i tokove bogatstva na Vol Stritu. Ljudi koji su analizirali transakcije na Vol Stritu tvrde da je samo u martu ove godine oko šest hiljada milijardi dolara bilo prebačeno na račune najbogatijih ljudi, kaže sociolog dr Slobodan Reljić.\nAktivisti koji protestuju ispred kuće osnivača i generalnog direktora „Amazona“ Džefa Bezosa u Vašingtonu zahtevajući zabranu korporacije, doneli su giljotinu ispred njegovog praga.


► Kokain vredan 18 miliona dolara pronađen u bananama poklonjenim zatvoru u\nUprava za krivične sankcije američke države Teksas saopštila je na Fejsbuku da je droga pronađena u dve palete banana koje su donirane zatvoru jer su već bile zrele. Donacija je stigla u zatvor u petak.\nKako se navodi, poručnici koji su pokupili kutije s bananama primetili su belu prahastu supstancu ispod voća. Odmah su pozvani američki carinski zvaničnici i pronađeno je 540 paketa kokaina u 45 kutija banana.\nUprava navodi da savezni zvaničnici i američka Uprava za carinu i zaštitu granica ispituju slučaj.


Predsednik skupštinskog odbora za Kosovo i Metohiju Milovan Drecun kaže za RTS da će se na liniji Vašington–Pariz–Berlin mnogo toga odlučivati, te da Srbija treba tamo da zastupa svoje interese kada je reč o KiM.\nMilovan Drecun je, gostujući u Dnevniku RTS-a, rekao da se stvara onaj nedostajući prostor za postizanje kompromisa kada je reč o rešenju pitanja Kosova.\n"Priština insistira na stavu koji zatvara vrata normalizaciji, a to je priznavanje nezavisnosti, a tu nema prostora za kompromis", istakao je Drecun.\nKako kaže, Vučić je rekao da Srbija ima bar iskristalisan okvir za konačno rešenje, to je predočio francuskom predsedniku Emanuelu Makronu.\n"Francuska je shvatila da je ovakva sitaucija neodrživa. Za nas je dobro ako Francuska i Nemačka žele da prihvate situaciju da mi ovo nećemo da prihvatimo, da nećemo priznati Kosovo", napominje predsednik skupštinskog odbora za KiM.\nDrecun smatra da je prevashodno važno da vodeće članice EU definišu stav da treba da se razgovara o KiM te da će, kako navodi, EU slediti stavove najuticajnijih zemalja.\n"Makron postaje sa Merkel nosilac reforme u EU, i te nove osovine koja se stvara i temelji na novom viđenju saradnje u oblasti odbrane i bezbednosti. Na liniji Vašington–Pariz–Berlin će se mnogo toga odlučivati i Srbija treba tamo da zastupa svoje interese", napominje predsednik skupštinskog odbora za KiM.\nKada je reč o nastavku dijaloga u Briselu, Drecun ukazuje da se govori o različitim formatima sastanka što ukazuje na to da Brisel uviđa da svi u Prištini moraju da preuzmu odgovornost za ono što kosovski predsednik Hašim Tači dogovori u Briselu.\n"Mi moramo da imamo predvidivog saradnika na drugoj strani a to ne može ako Tači dogovori jedno a onda drugi to ne poštuju. Moraju svi da preuzmi odgovornost za ono što se dogovori. Očigledno da Tači nema dovoljno kapaciteta da iznese dogovoreno", ističe predsednik odbora za KiM.\nDrecun je ukazao da uskoro ističe rok koji je EU dala Prištini da izradi statut Zajednice srpskih opština.


Dodik kritikuje sve redom: Tužilaštvo BiH, Vijeće naroda RS, nenormalna BiH, nema koristi od BiH, prisilan RAK, izvorni Dejton, budžet BiH...\nPredsjednik Republike Srpske (RS) Milorad Dodik bio je danas izuzetno aktivan, te se u više navrata osvrnuo na aktuelno političko stanje u Bosni i Hercegovini. Donosimo sažetke njegovih današnjih "kritika" na račun države u kojoj živi.\nPredjednik RS izjavio je danas da je Tužilaštvo BiH preuzelo predmet u vezi sa ubistvom bivšeg komandata jedinice Vojske Republike Srpske "Beli vukovi" Srđana Kneževića, te je na taj način onemogućilo istražne organe RS da se pozabave tim slučajem.\n"Ako nisu mogli da riješe to pitanje, onda nisu trebali ni da preuzimaju taj predmet i trebali su ga ostaviti u okviru institucija RS", rekao je novinarima Dodik.\nDodik je izjavio danas da Vijeće naroda RS nije dejtonska kategorija.\n"Vijeće naroda ne postoje u Dejtonskom mirovnom sporazumu. Činjenica da se ta institucija zloupotrebljava moramo razmotriti u narednom periodu, a jedan od prijedloga je i novi ustav Republike Srpske u kojem ne bi bilo Vijeća naroda RS", rekao je Dodik novinarima.\nOn je naglasio da novi ustav RS ne bi mogao niko da ospori, pa ni visoki predstavnik u BiH.\nPredsjednik SNSD-a izjavio je danas da će se odazvati sastanku na kome će biti riječi o formiranju vlasti na nivou BiH.\n"U svakoj normalnoj zemlji, što BiH nije, ovakav zastoj oko formiranja Vijeća ministara zahtijevao bi nove izbore", zaključio je Dodik.\nDodik je danas također naglasio da RS odavno nema koristi od BiH.\n"U septembru ćemo izaći pred Narodnu skupštinu RS sa informacijom o tome koliko nas finansijski košta ovakva BiH i da li nam je to potrebno", dodao je Dodik.\nOn je naglasio da RS u BiH želi čistu politiku.\nPredsjednik RS Milorad Dodik izjavio je danas da je BiH po Dejtonskom mirovnom sporazumu imala samo šest institucija, a danas ih ima 87, među kojima je i Regulatorna agencija za komunikacije (RAK), koje su uspostavljene na prisilan način.\nPredsjednik SNSD-a izjavio je danas da RS brani izvorni Dejtonski mirovni sporazum u kojem se navodi da je BiH sastavljena od dva entiteta i tri konstitutivna naroda.\nDodik je ponovio da se zajedničke institucije moraju formirati na bazi konsenzusa i pariteta, te da u tom pogledu ne smije biti improvizacije.\n"Republika Srpska neće prihvatiti povećanje budžeta institucija na nivou BiH za ovu godinu", izjavio je danas predsjednik RS Milorad Dodik.\n"Zahtijevamo da budžet za ovu godinu institucija BiH bude manji nego prošle godine i da se smanje troškovi u procentu od 18 do 20", rekao je novinarima Dodik.\nOn je istakao da neki žele da usvoje nerealan budžet na nivou BiH, te da se budžet BiH želi povećati zbog jačanja institucija BiH i umanjenja sredstava za raspodjelu entitetima.\n10 Avg, 2011


Hongkong, korona virus i životinje: Vlasti će ubiti 2.000 hrčaka i drugih manjih sisara zbog epidemije delta soja - BBC News na srpskom - Dnevni list Danas\nPočetna » BBC News na srpskom » Hongkong, korona virus i životinje: Vlasti će ubiti 2.000 hrčaka i drugih manjih sisara zbog epidemije delta soja\nBBC News na srpskom18.01.2022. 18:56\nVlasti u Hongkongu planiraju da ubiju oko 2.000 hrčaka i drugih malih sisara zbog epidemije korona virusa povezane sa prodavnicama kućnih ljubimaca u gradu.\nŠirenje delta soja virusa povezano sa radnikom u jednoj od prodavnica kućnih ljubimaca navelo je zvaničnike da testiraju stotine životinja – 11 hrčaka je bilo pozitivno.\nZa razliku od mnogih drugih mesta, Honkong je, poput centralnih kineskih vlasti, zadržao strategiju „nulte kovida“ usredsređenu na eliminisanje bolesti.\nZvaničnici su saopštili da bi ovaj slučaj mogao da bude primer prenošenja virusa sa životinje na čoveka.\nOd glodara do ljudi – kako je nastao omikron soj\nU prvi mah je izgledalo da će ostale životinje u prodavnicama kućnih ljubimaca imati više sreće od hrčaka i da će preživeti, s obzirom da su, recimo, zečevi i činčile imali negativne testove.\nAli kao „preventivnu meru“ vlasti su odlučile da ubiju 2.000 hrčaka i drugih malih sisara.\nU Honkongu ima 34 prodavnica kućnih ljubimaca i centara za čuvanje životinja.\nSvi novi vlasnici kućnih ljubimaca koji su kupili hrčka od 22. decembra, možda kao novogodišnji poklon, moraće da predaju životinju vlastima na eutanaziju.\nU toku je uspostavljanje telefonske linije za vlasnike hrčaka, a biće uvedena i zabrana uvoza i prodaje hrčaka i drugih malih sisara, saopštili su predstavnici vlasti.\nEpidemija je povezana sa zaposlenim u ovoj prodavnici kućnih ljubimaca\nZaposleni u prodavnici kućnih ljubimaca, kupac i njegova supruga, testirani su na virus i rezultat im je bio pozitivan, saopštile su zdravstvene vlasti.\nI životinje, poput pasa, mačaka i glodara, koji se obično drže kao kućni ljubimci, mogu da budu zaraženi virusom kovid-19.\nAli nema jasnih dokaza da kućni ljubimci mogu lako da prenesu infekciju na ljude.\nU Vijetnamu ubijaju pse zbog straha od širenja Kovida-19, vlasnici očajni\nKorona virus: Dok se ne dokaže suprotno – ponovo se masovno jedu divlje životinje u Aziji\n„Vlasnici kućnih ljubimaca treba da se pridržavaju higijenskih mera, kao što je pranje ruku posle dodirivanja životinja, posle hranjenja i da izbegavaju ljubljenje životinja“, rekla je direktorka odeljenja za poljoprivredu Hongkonga Leung Siu-fai novinarima na konferenciji za novinare.\nObećala je i da će 2.000 hrčaka i drugih manjih životinja biti ubijeno na human način.\nKrajem 2020. milioni uzgojenih kuna u Danskoj su ubijeni zbog straha od mutacija virusa koje bi se potencijalno mogle pojaviti kod životinja.\nDruštvo • 18.06.2022. 12:59\nAna Banko: Majmunske boginje su „samoograničavajuća“ bolest\nBBC News na srpskom • 12.06.2022. 11:45\nŽivotinje i priroda: Kako je bliskost sa ljudima promenila neke životinje


Predstavnici stanovnika u ulicama koje se nalaze u neposrednoj blizini Metadonskog centra ponovo su pred Komisijom izneli svoj problem vezan za stalno prisustvo narkomanskih zavisnika i dilera i njihovo neprimereno ponašanje u njihovim ulicama i svakodnevno ugrožavanje bezbednosti njihove dece i njih samih. Prema njihovim rečima, primetno je da su JKP „Gradsko zelenilo“ i JKP „Čistoća“ uradili veliki deo posla oko raščišćavanja zapuštenih zelenih površina i da taj deo sada izgleda preglednije i bolje, ali osnovni problem je i dalje ostao nerešen. Oni su naveli da i dalje imaju probleme sa korisnicima metadona koji se okupljaju na tom prostoru, galame, prete im dok prolaze pored njih, upadaju im u kuće i koriste narkotike na ulici. Prema njihovim rečima oni jedino rešenje vide u izmeštanju Metadonskog centra na neku drugu lokaciju, po mogućstvu izvan naseljenog mesta.\nPredstavnici Udruženja učesnika oružanih sukoba na prostoru bivše Jugoslavije obratili su se sa zahtevom da se, u skladu sa Akcionim planom za poboljšanje položaja ratnih veterana odnosno učesnika oružanih akcija posle 17. avgusta 1990. godine i rata 1999. godine koji je donela Vlada AP Vojvodine, omogući odobravanje povlašćene godišnje karte za sve linije gradskog i prigradskog prevoza za same ratne veterane, ali i za supruge preminulih ratnih veterana. Takođe su zahtevali i odobravanje popusta kod plaćanja računa objedinjene naplate JP „Informatika“ u visini od 50% od ukupnog zaduženja na nivou mesečnog plaćanja.


Humana Srbija - Embargo\nUvek volim na podsetim javnost na humana dela. Naš narod je u više navrata u svojoj istoriji pokazao da je human i u najtežim trenucima. Jedan od tih trenutaka dogodio se davne 1885. godine.\nTaj događaj se u mojoj porodici prepričava sa kolena na koleno od mojih čukundeda i čukunbaba, pa do današnjih dana. A tiče se razloga zbog kojeg je u holu zgrade međunarodnog Crvenog krsta u Ženevi postavljena tabla sa natpisom „Budi human kao što je bila humana Srbija 1885.“ Ta tabla je postavljena u znak sećanja na priznanje koje je ova organizacija dodelila Vladi Srbije i srpskom narodu.\nSve je počelo širenjem Bugarske na Balkanu poslednjih decenija 19. veka. To je bilo direktno kršenje odluka Berlinskog kongresa iz 1878. godine i za tadašnju Kraljevinu Srbiju predstavljalo direktnu opasnost i provokaciju.\nPosle neuspele diplomatske aktivnosti srpski kralj Milan Obrenović je Bugarskoj objavio rat. Srbija je u to vreme već imala uređene bolnice, a već je osnovan i Crveni krst. Bugarska, sa druge strane, nije imala ni vojne sanitete. Zbog ovoga, bugarske ranjenike nije imao ko da odnese sa bojišta ni da im pruži medicinsku negu. Međunarodni Crveni krst prikupio je pomoć iz svih krajeva Evrope koja je trebalo da se dopremi ovoj državi.\nTada je iz zapadne i centralne Evrope jedini put do Bugarske vodio preko Srbije. I tada se dogodilo nešto što svet nikada nije video. Vojna komanda Srbije prekinula je rat na jedan dan, otvorila liniju fronta i propustila medicinski transport preko svoje teritorije na putu ka Bugarskoj.\nSrbija je učinila i više od toga. Srbija je transportu međunarodnog Crvenog krsta dodala lekove, ćebad i krevete iz svojih zaliha i bugarskim vojnicima predala sve što je neophodno za otvaranje jedne bolnice.\nSličan događaj ni pre ni posle 1885. godine nigde nikada u istoriji nije zabeležen. Srbija je pomogla državi sa kojom je u tom trenutku bila u ratnom stanju.\nU znak sećanja na ovo nesebično delo, Međunarodni Crveni krst je Srbiji dodelio posebno priznanje za humanost, a ploča sa natpisom „Budi human kao što je bila humana Srbija“ podignuta je u zgradi ove institucije u Ženevi.\nSrpsko-bugarski rat je bio rat koji je 14. novembra (2. novembra po gregorijanskom kalendaru) 1885. godine Srbija objavila Bugarskoj, a čiji je neposredni povod bilo ujedinjenje Kneževine Bugarske i Istočne Rumelije, koje je izvršeno kršenjem odluka Berlinskog kongresa a na štetu Srbije i Srba koji su živeli na tim područjima pre i tokom Otomanske vlasti. Smatrajući da je to poremetilo ravnotežu na Balkanu, kralj Milan Obrenović je vršio pritisak na bugarsku diplomatiju da se sporne odluke ponište, a kada mu to nije urodilo plodom odlučio je da celu stvar reši ratom.\nImao sam potrebu da podsetim javnost na humanost naših slavnih predaka. Srbija je i kroz ovaj događaj pokazala da je jedna od najhumanijih država na svetu.\n← GO SNS ŠAPCA: „ Zelenoviću, nesrećo, smeš li im reći, da te u svojoj MZ od 6.119 birača podržalo samo 138“!?!\nZelenović pobegao u Brisel, da ne bi građanima objašnjavao totalni debakl koji je, u opseni nazvao “praznik demokratije”?!? →


Zemlje da ubrzaju proces vakcinacije\ndelta soj može da ugrozi napore o kotnroli pandemije\nECDC procijenio da će delta soj do kraja avgusta činiti 90 odsto svih slučajeva koronavirusa\n9229 pregleda\t0 komentar(a)\nEvropski centar za prevenciju i kontrolu bolesti (ECDC) procijenio je da će do kraja avgusta delta soj da čini 90 odsto svih infekcija koronavirusom na području Evropske unije, zbog čega su zemljama preporučili da ubrzaju programe vakcinacije.\nECDC i Evropska agencija za ljekove (EMA) pozvali su građane EU da se vakcinišu i pridržavaju preporučenog broja doza i istakli da se nova, delta varijanta, brzo širi Evropom i može ozbiljno da ugrozi dosadašnje napore u kontroli pandemije.\n“Dostupni dokazi upućuju na to da je ova varijanta 40 odsto do 60 odsto zaraznija od varijante Alpha (B.1.1.7), prvobitne zabrinjavajuće varijante koronavirusa na području EU. Pored toga, delta varijanta može biti povezana sa većim rizikom od hospitalizacije”, saopštila je EMA.\nIz te institucije naglasili su da preliminarni rezultati upućuju na to da je potrebno primijeniti obje doze vakcina protiv kovida-19, koje se daju u dvije doze (proizvođača Fajzer/Bajontek, Moderna ili Astra Zeneka) kako bi se postigla odgovarajuća zaštita protiv delta varijante.\n“Rizik od razvoja teškog oblika kovida-19 i fatalnih ishoda veći je kod starijih osoba ili osoba sa hroničnim bolestima, čime se naglašava potreba za potpunim sprovođenjem vakcinacije u ovim grupama. Međutim, prema informacijama kojima raspolaže ECDC, u EU/Evropskom ekonomskom prostoru trenutno postoji deset zemalja u kojima gotovo 30 odsto ili više osoba starijih od 80 godina još nije u potpunosti vakcinisano”, saopšteno je iz EMA.\nPreporučeno je da se u pojedinim zemljama radi na povećanju nivoa vakcinisanih među zdravstvenim radnicima i osobljem kako zdravstvenih, tako i ustanova socijalne zaštite.\n“EMA i ECDC podstiču zdravstvene radnike i medicinsko osoblje da se što prije vakcinišu kako bi zaštitili sebe, svoje porodice, saradnike i osobe o kojima brinu. Kako bi odgovorile na ove potrebe i povećale nivo vakcinisanosti, zemlje će možda morati da prilagode svoje kampanje vakcinacije, na primjer u pogledu vremenskog razmaka između dvije doze vakcine, na osnovu epidemiološke situacije, pojave novih varijanti koronavirusa, te novih podataka o efikasnosti vakcina protiv varijanti koronavirusa”, kazali su.\nIz EMA su istakli da ni oni, niti ECDC trenutno nemaju ovlašćenje da daju konačne preporuke o primjeni dvije različite vakcine, u okviru prve i druge doze.\nMeđutim, saopšteno je da je ovo moguće, budući da su stručnjaci odgovorni za sprovođenje nacionalnih kampanja vakcinacije u više od polovine država članica EU odlučili da je to ostvarljivo s obzirom na epidemiološku situaciju u njihovim zemljama. Tako je u pojedinim zemljama omogućeno da osobe kao drugu dozu prime neku od mRNA vakcina nakon što su primile adenovirusnu, vektorsku vakcinu kao što je Astra Zeneka.\nIz EMA su podsjetili da je “miješanje vakcina” u prošlosti primjenjivano i za neke druge vakcine i da preliminarni podaci u Španiji, Njemačkoj i Velikoj Britaniji upućuju da je to bezbjedno i da se stvara zadovoljavajući imunološki odgovor.\nU ovoj instituciji tvrde da je još rano odrediti da li će i kada da bude potrebna dodatna doza vakcine za one koji su kompletno vakcinisani, budući da trenutno nema dovoljno podataka iz nacionalnih kampanja imunizacije i kliničkih ispitivanja na osnovu kojih bi se zaključilo koliko dugo će trajati zaštita.\nIz EMA su naglasili da mjere kao što su nošenje zaštitnih maski i socijalna distanca moraju da ostanu na nivou dovoljnom da se uspori prenos delta varijante, kako bi se izbjegao ponovni porast slučajeva zaraze praćen povećanjem broja hospitalizacija i fatalnih slučajeva...\nKoronavirusCOVID 19ECDCEMAvakcinacija crna gora


Promene u bečejskoj vlasti? - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Politika Promene u bečejskoj vlasti?\nPromene u bečejskoj vlasti?\nKako dnevne internet novine „MojBečej“ nezvanično saznaju, Komisija za kadrovska, administrativna pitanja i radne odnose Skupštine opštine Bečej na sastanku u četvrtak (3. april) donela je predlog rešenja o imenovanju Zorana Grbića za vršioca dužnosti direktora u Javnom preduzeću „Vodokanal“. Grbić će na čelo „Vodokanala“ doći umesto Aleksandra Marića, koji je na tu funkciju dao ostavku 2. aprila, posle nepunih šest meseci upravljanja preduzećem. Pored ove, promena u vlasti u Bečeju biće još.\nGrbića, koji je, isto, 2. aprila dao ostavku na funkciju direktora Ustanove za sportsku i kulturnu aktivnost omladine Bečej „Đorđe Predin Badža“, predlogom Komisije zameniće Dejan Stanojev. Stanojev je takođe 2. aprila podneo ostavku na mesto predsednika Upravnog odbora Ustanove „Đorđe Predin Badža“, njega će na mestu predsednika zameniti Milan Onjin, a novi član upravnog odbora biće Suzana Prodanov. Ovi predlozi Komisije za kadrovska, administrativna pitanja i radne odnose naći će se pred odbornicima na sednici Skupštine opštine Bečej koja se planira za 14. april.\nPrema nepotvrđenim informacijama promena će biti i u strukturi lokalne vlade. Naime, Mikloša Đurčika, člana Opštinskog veća (LDP), zameniće Slobodan Dimitrov (SNS).\nPored toga, i u kabinetu predsednika opštine ima izmena. Umesto Borisa Obradovića, za pomoćnika predsednika zaduženog za odnose s javnošću biće imenovan Slobodan Malešev.\nKako nezvanično saznajemo u novoj preraspodeli bečejske vlasti i Kancelarija za mlade opštine Bečej pripašće Srpskoj naprednoj stranci. Međutim, redakciji nije poznato da li će Dane Mandić i dalje biti koordinator Kancelarije.


Princ Leka (Foto monarquiaconfidencial.com)\nKako prenosi makedonska agencija MIA, Leka je na društvenim mrežama napisao da "ujedinjavanje Albanije i Kosova, dve države sa jednom nacijom, treba da se postigne vraćanjem monarhiije".\n"Nacionalno objedinjavanje bilo je i biće san i zalaganje kraljevske porodice, iz generacije u generaciju, čak i kad niko drugi nije imao smelost da to artikuliše. To se ostvaruje kraljevskom krunom u dve države kao simbolom tog jedinstva", napisao je albanski princ.\nLeka je istakao da bi to bila logika stvarne stabilnosti, tradicije i istinskog prosperiteta kako ukazuju uspešni primeri najrazvijenijih zemalja Zapada.\nPremijer Albanije Edi Rama juče je u Prištini rekao da će "Albanija i Kosovo imati zajedničku spoljnu politiku, a ne samo zajedničke ambasade i diplomatske misije".\n"Zašto da nemaju čak i jednog predsednika kao simbol nacionalnog jedinstva i zajedničke nacionalne bezbednosne politike", dodao je Rama na sednici kosovskog parlamenta povodom 10. godišnjice proglašenja nezavisnosti Kosova.


Rekordna prodaja Kijinih hibridnih i električnih vozila u 1. kvartalu - GARAŽA\n29/04/2020 Garaža Klub 0 Comments\nKia Motors je u 1. kvartalu u Evropi doživela rekordnu prodaju novih hibridnih i električnih vozila, uprkos padu ukupne prodaje prouzrokovane koronavirusom. Kia je takođe ostvarila svoj najviši tržišni udeo u prvom kvartalu u istoriji.\nPo najnovijim podacima udruženja evropskih proizvođača automobila ACEA je Kijina prodaja u zemljama EU, Velikoj Britaniji i članicama EFTA (Island, Lihtenštajn, Švajcarska i Norveška) u prvom kvartalu pala na ukupno 113.026 vozila. To predstavlja pad od 14,5 posto u odnosu na isti period prošle godine kada je Kia zabeležila rekordnu kvartalnu prodaju u Evropi (132.174 vozila). Ovaj pad je znatno manji od onoga sa kojim se susreo evropski automobilski sektor (-26%).\nKijin tržišni udeo u Evropi u 1. kvartalu iznosi 3,7%\nKijin tržišni udeo je sa 3,2% u prvom kvartalu 2019. ove godine dostigao rekordnih 3,7%.\nProdaja elektrifikovanih Kia bolja za 21% uprkos smanjenju tržišta novih vozila\nUprkos zahtevnom početku godine se prodaja elektrifikovanih Kia – hibridnih, plug-in hibridnih i električnih vozila – povećala za 21%, na ukupno 21.340 vozila.\nElektrifikovani modeli sada čine skoro petinu svih prodatih Kia u Evropi\nElektrifikovani modeli sada predstavljaju skoro petinu novoprodatih Kia u Evropi odn. tačno 19% svih prodatih Kia u 1. kvartalu 2020., dok je prodaja ovakvih Kia u istom periodu prošle godine predstavljala 13%.\nEmilio Erera, izvršni direktor Kia Motors Europe, rekao je: “Prva tri meseca ove godine su zbog koronavirusa širom Evrope bila vrlo zahtevna za čitavu industriju. Uprkos tome smo doživeli rast prodaje Kijinih hibridnih i električnih vozila – svi naši elektrifikovani modeli su u Evropi imali rast prodaje u prošlom periodu. Dolazak novih plug-in hibrida, unapređenih električnih vozila, kao i raširena ponuda modela Ceed su povećali našu prodaju i tržišni udeo.”\nU prvom kvartalu 2020 je prodaja Kijinih baterijskih električnih vozila – e-Niro i e-Soul – predstavljala 32% svih prodatih elektrifikovanih vozila (prošle godine 22%). Plug-in hibridi, uključujući i nove varijante XCeed i Ceed Sportswagon, sve su popularniji, a sada čine 30% svih prodatih elektrifikovanih Kia.\nKia e-Soul je nedavno osvojio nagradu za Svetski urbani auto 2020. godine (World Car of the Year), koji će svim elektrifikovanim Kijama doneti dodatno zanimanje stranaka. Kia Telluride, koja se prodaje u Severnoj Americi i nekim tržištima izvan Evrope, postao je Svetski auto 2020. i veliki pobednik ovog globalnog izbora.\nProdaja svih varijanti modela Ceed bolja za 19%\nKijin najprodavaniji model je u ovom periodu ostvario rekordnu prodaju. Prodaja modela Ceed – ponuda obuhvata izvedbe Ceed, Ceed Sportswagon, ProCeed i XCeed – je veća za 19%. Ukupno su prodata 29.664 primerka ovog modela. Dodatno je rast prodaje u Evropi pojačao dolazak novog XCeeda u drugoj polovini prošle godine, kao i nedavno lansiranje plug-in hibrida varijanti XCeed i Ceed Sportwagen. Pet najpopularnijih modela Kije u Evropi pored Ceeda čine Sportage (23.011 prodatih primeraka), Niro (16.010), Stonic (15.115) i Picanto (13.639).\nOznake: 2020, elektro, hibrid, kia, prodaja\nPrevious Previous post: Prolećno čišćenje odgovarajućim proizvodima od Opel dilera\nNext Next post: Novi Opel Vivaro-e: “E” za isporuke bez štetnih emisija


Italija: Mario Dragi započeo konslutacije o formiranju vlade – SveVesti.net\nItalija: Mario Dragi započeo konslutacije o formiranju vlade\nOdlazeći premijer Đuzepe Konte, u svojoj prvoj javnoj poruci Dragiju, rekao je da se nada da će vlada imati politički karakter i da neće biti sastavljena samo od tehnokrata, preneo je Rojters.\n“Voleo bih da politička vlada preuzme dužnost, čvrsta i dovoljno kohezivna da bi mogla da napravi politički izbor … koji se ne može poveriti timovima tehnokrata”, istakao je Konte.\nReči Kontea, koji nije član nijedne stranke, ali je blizak Pokretu 5 zvezda vidi se kao signal da njegovi saveznici u vladi treba da razmisle o saradnji sa Dragijem, jednim od najcenjenijih institucionalnih ličnosti i u Italiji i u Evropi.\nS obzirom na veliki boj poslanika u parlamentu, Pokret 5 zvezda bi mogao da odigra presudnu ulogu u narednim danima, kao partija koja se tradicionalno suprotstavlja tehnokratskim vladama u početku bila neprijateljski nastrojena prema Dragiju.\nMeđutim, Luiđi di Majo, odlazeći ministar inostranih poslova i jedan od starijih političara u Pokretu 5 zvezda rekao je da je ova stranka dužna da se sastane sa Dragijem, sasluša ga i tek onda zauzme stav.\nSalvini: Nećemo podržati vladu ako je podrži Pokret 5 zvezda\nItalijanska desničarska stranka Liga neće podržati vladu predvođenu mandatarom Mariom Dragijem ako je podrži Pokret 5 zvezda, izjavio je danas lider Lige Mateo Salvini.\n“Na Dragiju je da odabere između Lige i (osnivača 5 zvezda Bepea) Grila”, rekao je Salvini novinarima, preneo je Rojters.\nDragi je započeo formalne konsultacije sa svim strankama u pokušaju da prikupi parlamentarnu većinu, ali do sada je malo njih obećalo svoju podršku.\nPrevious Micotakis: Pregovori sa Turskom krajem februara\nNext Evropa: Bugarska se priprema za treći talas korone, u Britaniji pad broja preminulih, skok broja novozaraženih


Sastanak Vučića i Dodika - Info 24\nPredsednik Srbije Aleksandar Vučić razgovarao je sa predsedavajućim Predsedništva BiH Miloradom Dodikom o regionalnim pitanjima, odnosima Beograda i Prištine, uz stavljanje akcenta na ekonomsku saradnju i infrastrukturno povezivanje.\nVučić:Izvinjavam se, moliću kabinet Zaeva da daje naša saopštenja\nPredsednik Srbije rekao je da bivšeg makedonskog premijera Nikolu Gruveskog nije video poslednje tri godine, a kamoli pred njegovo bekstvo iz zemlje, a da se sa novim liderom VMRO-DPMNE jeste sastajao i da u tome nema ničeg spornog.\n„Što bi rekao Milorad (Dodik), izgleda da su se svi, kao da ima neka ruka koja to pokreće, a ja ne mislim da ima i ne verujem u neke zavereničke teorije, ali kao da su se javili svi mogući koji treba za nešto da optuže Srbiju.“\n„Nisam se video sa Nikolom Gruveskim, nisam se video sa njim skoro tri godine, nisam išao u Skoplje, ni u vreme predizborne kampanje, iako su i oni, kaoi mi, u sastavu grpacije Evropske narodne partije. Nisam ga video ni u Beogradu, niti bilo gde drugde“, rekao je Vučić.\n„Kažu onda, “niste izdali saopštenje“…Evo, ja se izvinjavam Zaevu, ja sam mislio da je Suzana Vasljević zadužena za izdavanje saopštenja sa naših sastanaka, ali ubuduće ću da zamolim kabinet Zaeva i da izda saopštenje, ako će onda biti lakše.“\n„A da govorim o nekim sumnjivim tipovima iz Srbije u kabinetu Zaeva i vlade Makedonije ne pada mi na pamet“, zaključio je on.\nU RS ne postoji spremnost da se ide u NATO\nU Republici Srpskoj ne postoji spremnost i podrška da se ide putem NATO-a, rekao je predsedavajući Predsedništva BiH Milorad Dodik i podsetio da je Narodna skupština RS usvojila rezoluciju o vojnoj neutalnosti.\n“Zašto nije dobro da se krećemo putem NATO-? To je zato što je NATO između ostalog, kao i politička organizacija, razgradila dodatno RS. NATO je sve ove godine uporno radio na tome da ojača funkciju visokog predstavnika u BIH, koji je razgrađivao dejtonski snagu u RS. Mi nemamo poverenje”, rekao je Dodik.\n“NATO se nije potrudio da dođe u BIH i kaže – hajde da otvorimo fabrike, koje će da proizvode pertle za naše čizme, nego stalno pokušavaju da nametnu veće troškove. Treba nam sto odsto više sredstava za vojsku, mi to nemamo, i to je ključni razlog”, rekao je Dodik.\nKomentarišući inicijativu za promenu imena RS, Dodik je rekao da ona nije u skladu sa Ustavom , te primetio da je RS tražila nešto slično”održavale bi se serija sastanaka da se osudi Dodik”.\nTo je, kaže, rušenje ustavnog poretka, jer u Ustavu piše da je BiH sastavljena od Federacije i RS i dodao da ne sme da se prihvati ni rasprava o tome, jer ne veruju Ustavnom sudu.\n„Ovaj prvi inicijalni paket od milion evra je privukao 340 zainteresovanih mladih ljudi da aplicira za projekte“, rekao je Dodik.\n„U ime Predsedništva sam pozvao Vučića da poseti BiH i da tamo nastavimo razgovore o saradnji“, rekao je Dodik na zajedničkoj pres konferenciji sa Vučićem u Beogradu.\nVučić je razgovarao sa Dodikom i o zajedničkoj izgradnji Memorijalnog centra Donja Gradina Jasenovac, u koji će čiju će izgradnju kako je rekao, Srbija uložiti 75 odsto, a RS 25 procenata.\n„Mislim da je to zalog za budućnost, da nam se takve stvari nikad ne ponove“, rekao je Vučić.\nTags: portal www.info24.rs, Sastanak Vučića i Dodika, srbija


5 razloga za ugradnju video nadzora u poslovnom prostoru – "RS MEDIA" Deronje\n5 razloga za ugradnju video nadzora u poslovnom prostoru\n29 aprila, 2019 Od webpodrska 0\nAko nemate sigurnosne kamere instalirane u vašoj kancelariji ili poslovnom prostoru, razmislite ponovo – možda pravite pogrešan izbor. Mi smo sastavili kratku listu pet razloga zbog kojih ćete odlučiti da instalirate kamere u vašoj kancelariji.\n1. Možete da pružite video dokaze o svakom zločinu\nAko imate samo jednu bezbednosnu kameru koja je instalirana u kancelariji ili poslovnom prostoru, imaćete veću verovatnoću da snimite video dokaze o nečemu što se nezakonito dešava na vašoj imovini. Ako postoji ikakav sudski slučaj koji proizilazi iz ove aktivnosti, vaš video snimak će biti izuzetno važan za slučaj, jer bi vaš snimak kamere mogao pomoći policiji u njihovoj istrazi.\n2. Možete da sprečite potencijalnu kriminalnu aktivnost\nNe samo da će sistem kamere pomoći da vas zaštiti u slučaju zločina, već će i delovati kao odvraćanje od potencijalne kriminalne aktivnosti. Većina razbojnika, kada vidi kameru ili alarm, preispita svoju odluku o provali ili odustane od provaljivanja.\n3. Možete mirno da spavate\nPosedovanje bezbednosnog sistema pružiće Vam mogućnost da kao vlasnik preduzeća spavate mirnije ili da ste mirni kad god ste van kancelarije. Rad na poslu je dovoljno stresan bez potrebe za opsednutošću sigurnosti Vaše imovine, a Vaši radnici će takođe ceniti dodatni nivo sigurnosti koji njima pružate. Ako se radi o maloprodaji ili mestu gde dolaze i kupci, i oni će takođe ceniti postojanje sigurnosnog sistema.\n4. Vaši zaposleni će biti produktivniji\nKamere koje pre svega imaju bezbedonosnu namenu će pomoći i da Vaši zaposleni budu produktivniji. Ako znaju da postoji sistem za kontrolu pristupa i evidenciju dolaska i odlaska sa posla verovatnije će se pojavljivati na vreme, neće odlaziti pre završetka smene, radiće više ako znaju da ih neko gleda. Vaši zaposleni će se bolje ponašati prema kupcima, manja je verovatnoća da će ukrasti nešto i znaju da moraju da se ponašaju na profesionalan način.\n5. Vaši drugi sigurnosni sistemi će biti ojačani\nFizičko obezbeđenje (čuvari, portiri…) mogu da naprave greške – pa i oni su samo ljudi. Sigurnosni sistemi (ako su postavljeni na pravi način i na pravom mestu) mogu da budu dobra podrška drugim sistemima tehničke zaštite. Recimo ako neko deaktivira ili pokvari alarm, bezbednosna kamera koja je postavljena na pravom mestu može da zabeleži snimak osobe koja je deaktivirala alarm ili polomila čitač kartice. Postavite sigurnosne kamere kako treba i imaćete dobru podršku drugim sigurnosnim sistemima. Nema potrebe da se oslanjate samo na jedan sigurnosni sistem, ako ne morate.\nOznakealarmni sistemi deronje dokaz dom kamera kancelarija miran san mirno spavate poslovni prostor rs media sigurnosni sistemi sigurnost ugradnja video nadzora video nadzor zaposleni\nSledeći članakSledeće Iznajmljeni stan i ugradnja sigurnosnog sistema – rešenje postoji!\nDAHUA NVR1B04 4-kanalni NVR


Brazil: Kiša i suze na ispraćaju fudbalera (foto, video) - Sputnjik Srbija\n11:50 17 Januar 2021\n© AFP 2020 / DOUGLAS MAGNO © REUTERS / Fredy Builes\n21:47 03.12.2016 (osveženo 22:26 03.12.2016) Preuzmite kraći link\nBrazilski fudbaleri, poginuli u avionskoj nesreći u utorak ujutru, ispraćeni su danas u malom brazilskom gradu Šapeku, a komemoraciju su obeležile kiša i suze prisutnih, prenosi AFP.\nTužan doček u Brazilu.\nKovčezi sa telima tragično nastradalih fudbalera, trenera i pomoćnog osoblja fudbalskog kluba „Šapekoense“, umotana u zeleno-bele zastave kluba, u pogrebnoj povorci su preneta od aerodroma do stadiona, gde su ih vojnici postavili na teren na kome je održana komemoracija.\nPrethodno je komemoracija održana u Medeljinu u Kolumbiji.\nUprkos kiši, porodica i prijatelji su ispratili fudbalere uz mešavinu jecaja i klicanja.\nNa stadionu je, prenose agencije, vladala neverovatna tišina kada je stigla pogrebna povorka, koju bi povremeno narušio po neki uzvik „šampioni!“, kad god bi se na ekranima, postavljenim na stadionu i sa njegove spoljne strane pojavile slike povorke.\nTela poginulih fudbalera prevezena su na gradski stadion u Šapeku.\nNeki od prisutnih kazali su da bi prisustvovali ispraćaju fudbalera kakvo god da je vreme i isticali da će tom malom mestu trebati dugo vremena da se oporavi od tragedije.\nKomemoracija je trajala dva sata u prisustvu brojnih zvanica, a oni koji nisu uspeli da uđu na stadion, koji ima kapacitet 19.000 pratili su komemoraciju putem velikih ekrana postavljenih sa spoljne strane stadiona.\nMeđutim, navode agencije, 19 poginulih neće biti sahranjeni u Šapeku, već u rodnim mestima.\nKako se navodi, tim je imao sjajnu sezonu pre nego što se desila tragedija, a očekuje se da na sahranu dođe 100.000 ljudi, što je polovina ukupnog broja stanovnika tog mesta.\nU padu aviona, koji se desio u ponedeljak uveče, poginula je 71 osoba, a šest je preživelo.\nNavijač fudbalskog kluba "Nacional" u Medeljinu odaje počast poginulim brazilskim fudbalerima.\nIstraga: Zašto je avion ostao bez goriva\nPočinje istraga o padu aviona — da li će crne kutije pomoći?\nkomemoracija, fudbaleri, avionska nesreća, Brazil, Kolumbija


Četvrtina svih vrsta sisara u svetu u opasnosti od izumiranja\nMeđunarodna grupa naučnika saopštila je da je najmanje četvrtina svih vrsta sisara u svetu u opasnosti od izumiranja.\nOrganizacija Međunarodni savez za očuvanje prirode, sa sedištem u Švajcarskoj, opisao je sumornu sliku stanja u kome se nalaze sisari u svetu. 1700 naučnika iz 130 zemalja pet godina je prikupljalo podatke za svoj izveštaj u kome se kaže da broj sisara u svetu naglo opada. Predstavnik Međunarodnog saveza za očuvanje prirode, Hilton Tejlor, kaže da je potrebno hitno preduzeti neku akciju.\n"Ponovo smo procenili stanje svih sisara u svetu - gotovo pet i po hiljada vrsta. Studija je pokazala da ih je gotovo četvrtina već izumrla ili im preti izumiranje u bliskoj budućnosti. To je vrlo zabrinjavajuća situacija zbog koje moramo hitno nešto da preduzmemo," kaže Tejlor.\nNaučnici ističu da su krupni sisari najosetljiviji. Prema njihovom izveštaju, gotovo 80 odsto primata u južnoj i jugoistočnoj Aziji suočeno je sa nestankom. Nekim delovima Vijetnama i Kambodže preti ono što naučnici nazivaju "sindromom prazne šume," jer majmunske vrste nestaju iz područja u kojima su nekada bile rasprostranjene. Među druge najugroženije vrste sisara ubrajaju se australijski torbar poznat kao Tasmanski đavo i kaspijska foka.\nEkspert za sisare u Međunarodnom savezu za očuvanje prirode, Žan-Kristof Vi, kaže da su ljudske aktivnosti u dobrom delu odgovorne za ova odumiranja.\n"Nema sumnje da je uništenje prirodnih staništa najvažniji uzrok izumiranja gotovo svih vrsta sisara. Legalni ulov, ilegalni ulov... svi načini ubijanja," kaže Vi.\nNaučnici kažu da se uništavanje prirodnih staništa odvija širom tropskog pojasa, i u to ubrajaju uništavanje šuma u Aziji, Africi, Srednjoj i Južnoj Americi. Istovremeno, globalno zagrevanje ugrožava polarne medvede i druge vrste sisara na Severnom polu. Kreg Hilton Tejlor kaže da su ti, sve veći problemi, najzad počeli da privlače pažnju:\n"Svetski lideri su se okupili i putem konvencije o biološkoj raznolikosti postavili svetu cilj da do 2010. godine promeni smer i uspori stopu izumiranja. To je vrlo ambiciozan cilj i za sada smo vrlo daleko od njega," rekao je Tejlor.\nNaučnici kažu da među mračnim vestima o opstanku živih bića na planeti postoji tračak nade - kao što su dokazi da projekti za očuvanje zaista pomažu nekim vrstama. Na primer, vidre puštene u divlje predele zapadnog dela Sjedinjenih Država i Meksika, ponovo se razmnožavaju. Slično je učinjeno sa divljim konjima u Mongoliji, 1990-tih godina.


Tema: SKUPŠTINA NIJE NI KONSTITUISANA, ALI SU POSLANIČKE PLATE LEGLE\nSednice Skupštine još nema ni na vidiku, ali su zato uoči uskršnjih praznika poslaničke plate legle na tekuće račune. Većina njih koji su se juče našli u Skupštini najpre su svratili da uzmu odsečak od plate, koja dostiže oko 1000 evra. Narodni predstavnici primaju i nešto više od 30.000 kao paušal za rad sa biračima i oko 1.500 dinara dnevnicu za dane zasedanja, sastanak poslaničke grupe ili radnih tela. E da ja mogu da budem poslanik.....\nRe: SKUPŠTINA NIJE NI KONSTITUISANA, ALI SU POSLANIČKE PLATE LEGLE\nOriginal postavio sunflowerv Sednice Skupštine još nema ni na vidiku, ali su zato uoči uskršnjih praznika poslaničke plate legle na tekuće račune. Većina njih koji su se juče našli u Skupštini najpre su svratili da uzmu odsečak od plate, koja dostiže oko 1000 evra. Narodni predstavnici primaju i nešto više od 30.000 kao paušal za rad sa biračima i oko 1.500 dinara dnevnicu za dane zasedanja, sastanak poslaničke grupe ili radnih tela. E da ja mogu da budem poslanik.....\nnaši saborski zastupnici (iliti po vašem poslanici primaju 15000kn plaću (iliti 2000eura), a neki i više\na da ne govorim kakve sve druge još naknade dobivaju i kakve sve povoljnosti imaju Odgovorite sa citatom\nKad je lova, nema nesporazuma. Svi k'o jedan, trk za valov, da niko nije pisn'o! Takvi su od lokala do republike, nema da nema.\nZao mi erasera, mogao je covek dobro da se udomi, a ovako mora da piskara po ovom forumu jos cetiri godine...\nI onda ce opet da izvisi Odgovorite sa citatom\nOriginal postavio tokyo slabo...\na da ne govorim kakve sve druge još naknade dobivaju i kakve sve povoljnosti imaju A i vaši dobijaju plate kada ne rade?\nPoslednja poruka: 11.07.2008., 11:59


23. 02. 2016. N1Komentari (0)\nSudsko veće Specijalnog suda odbilo je da ukine pritvor optuženima za ubistvo novinara Slavka Ćuruvije, nekadašnje pripadnike Službe državne bezbednosti Milana Radonjića i Ratka Romića, navodeći da se nisu promenile okolnosti zbog kojih im je pritvor određen. Jedan od svedoka na suđenju je promenio iskaz u odnosu na ono što je rekao u istrazi 2007.\nKao svedoci danas su saslušani nekadašnji pipadnici Službe koji su učestvovali u tajnom praćenju Slavka Ćuruvije. Aleksandar Radosavljević je tokom svedočenja promenio iskaz u odnosu na onaj dat 2007. godine u istrazi kada je rekao da je na dan ubistva video beli golf Državne bezbednosti, za koji Tužlaštvo tvrdi da su ga koristili neposredni izvršioci, u ulici gde stanuje Ćuruvija.\n"Da li ste ovo tada rekli", upitala je sudija Jovanović, navodeći da je svedok naveo da nije video taj auto, na šta je Radosavljević odgovorio sa: "Otkud znam, ne sećam se toga, nisam".\nBranilac Romića i Radonjića, advokat Zora Dobričanin Nikodinović, rekla je da će tražiti izdvajanje ovog zapisnika iz istrage pošto je, kako je rekla, njegov sadržaj netačan i rezultat "navođenja na odgovore" Radosavljevića.\nTužilac Milenko Mandić pitao je Radosavljevića da li je učestvovao i u tajnom praćenju predsednika Srpskog pokreta obnove Vuka Draškovića, slučaj poznat kao Ibarska magistrala, u kojem su neki od sada optuženih bili osuđeni ili okrivljeni, ali je Veće zabranilo pitanje jer to nije predmet ovog postupka.\nPitanje je preformulisao advokat Nikola Barović, zastupnik Branke Prpe, upitavši ga da li je slučaj Ćuruvija jedinstvena situacija koja je završila smrtnim ishodom, uz podsećanje da je i u slučaju Ibarska magistrala, kao i u ovom, oslobođen čuvanja službene tajne.\nRadosavljević je uzvratio da bi voleo da vidi taj papir, da ne želi da ugrozi sebe i nije odgovorio iskoristivši, pošto ga je sudija podsetila da ima na to pravo, takvu zakonsku mogućnost.\nTužilac je, na kraju svedočenja, ocenio da je svedok bio uplašen kod odgovaranja na neka pitanja, ali je predsednik Veća primetila da je Radosavljević rekao da se plaši, kod pitanja za praćenja Draškovića.\nRadosavljević je na početku današnjeg svedočenja rekao da se ne seća najbolje događaja zbog protoka vremena, a kasnije da je Ćuruvija "praćen u stopu".\n"Javljali smo redovno o njegovom kretanju, možda čak i van uobičajenog načina", rekao je svedok.\nNa današnjem glavom pretresu svedočio je i nekadašnji pripadnik Službe Državne bezbednosti, Goran Milutinović, koji je ispričao da je bio u tajnoj pratnji Ćuruvije na dan ubistva, ali da se sa delom ekipe odvojio kako bi identifikovao muškarca sa kojim se Ćuruvija pozdravio u centru grada.\n"Pratio sam ga do Molerove ulice, video gde živi, kako se zove i javio to u centralu", rekao je Milutinović, posle čega mu je poručeno da će se delu ekipe u kojem je bio pridružiti kolege koje su pratile Ćuruviju.\nTužilaštvo tereti nekadašnjeg pripadnika Službe Romića da je koristio Službin beli golf da bi zajedno sa optuženim Miroslavom Kurakom, koji je u bestvu, ubili Ćuruviju, što je on negirao navodeći da je kola koristio na kratko i vratio ih pre 11. aprila 1999. kada je Ćuruvija ubijen.\nU optužnici se navodi da je Ćuruvija ubijen po nalogo n.n. lica iz najviših struktura vlasti zbog njegovih javnih istupa, a kao pvooptuženi je označen nekadašnji šef Državne bezbednosti Srbije Radomir Marković. Svi optuženi se negirali da su krivi.\nSledeći glavni pretres sudija Snežana Jovanović zakazala je za 28, 29. i 30. mart, kada će se saslušati novi svedoci.


Posle godina i godina korišćenja Lightnig port, korisnici Apple proizvoda mogu da očekuju da će preći na novi punjač koji će biti identičan onom koji ide uz uređaje svih ostalih proizvođača. Apple će u skladu sa odlukom Evropske Unije takođe preći na USB-C koji je već postao standard.\nFoto: Varin Rattanaburi / Profimedia\nMing Či Kuo, tehnološki analitičar, je na Tviteru objavio da istraživanje lanca snabdevanja pokazuje da će kompanija odbaciti Lighting u korist USB-C porta već 2023. godine, odnosno na iPhone 15 telefonima.\nJedan od glavnih razloga za ovakvu odluku je svakako to što Evropska Unija vrši pritisak na kompaniju i spremaju se da donesu novi zakon kojim bi ovo bilo i ozvaničeno.\nPrvobitno se nagađalo da će Apple zadržati Lightning port na iPhone uređajima dok ne bude potpuno spreman da se otarasi priključka, oslanjajući se jedino na MagSafe za punjenje i prenos podataka. MagSafe je prvi put predstavljen zajedno sa iPhone 12 telefonom 2020. godine, tako da je to relativno nova tehnologija za iPhone.\nApple Punjač USB C\nISTI PUNJAČ ZA SVE TELEFONE - EU konačno donela odluku da svi proizvođači moraju da koriste univerzalni USB-C